Sort-aldeko mixioa. Marruekoetako martiriak.\nSan Antonio Paduakoa.\nUtsegite aundi bat litzake iruditzea Santuak ez dutela ikuskizunik izaten beren denborako gertakariakiñ. Jarraitzen diezte arretaz, baña begiratuaz beste gizonak ez bezela. Munduko despiteetan ikusten dute kausa bat, beste guzien gañekoa, Eleizaren kausa. Ala iristen da Kristoren zaldun miragarri onek nolako arretarekin begiratzen zien Clermonteko Batzarreak sospertu zuen Sortaldeko leia aundiaren aurrerapen eta goraberai, eta zeñarekiñ aiñ bat egiñik zeuden Eleizaren bizitza eta errien libertadea.\nGodofredo Bouillonek Jerusalen artu zuenetik, Europa zan kanpamentu egiazko bat, eta kristaudadearen gerra-kondaira etzan besterik ezpada Kristoren eta Mahomaren soldaduen arteko despita bukatze etzanaren kondaira, zenbat bider geratu eta beste anbestetan berritua. Gure Santuak begiratzen zien gertakariai, ez azaletik, ezpada barren barrendik. Europako gizon bulardetsuak egiten zituzten zaldun-gudaetan Franziskok ikusi zuen Jaungoiko egiazkoaren eta Maoma profeta gezurrezkoaren arteko guda, kristau oitura onen eta maomatar biotz-gogorren arteko gerra, eta ala bere fede eta erritarren amorioak errezaerazotzen ziozkan orazio irazekiak egiñkizun aiñ aundi ura ongi atera zediñ, zeña bakarra asko dan Aita Santuak eta Denbora aldi ura onratzeko, erakarri zituen ondoreakgatik baizik juzgatzen ezpada ere. Eta egiaz, etzan asko izandu Europa salbatu, eta maomatarrak eta beren dotriña aberekiak Eremuko ondardietaraño aienatzeko? Lau bider altxa zan armetan Europa Jesu Kristoren obi edo sepulkroa libratzera joateko, baña Godofredo Bouillonen ondorengoak balorezko alegiñ guziak egiten bazituzten ere, tarte batzuetan baizik etzan arkitu libre Uri Santua, eta orain kontatzen ditugun gauzak gertatu ziran denboran, erori zan ostera etsaien mendean: Europa guzia ikaratu zan berri txar ura artu zuenean, begiratzen ziolako guziai ukitzen zien lazeriari bezela; laster ordea sospertu zan, eta Honorio IIIgarrenaren deiera lareun milla gizon armadun igaroak bildu ziran Jerusalengo errege izendatzen zan Juan Briennakoaren banderapean. Mugaldi artan Gurutzetuak ondatu nai izan zuten maomatarren podere edo almena biotza zaurituaz, Palestinara joan baño len, eta ala Ejipton sartu eta inguratu zuten Damietako uria. Onekiñ etzuten egiñ, Honorio IIIgarrenaren gerrako neurri-plana kunplitzea baizik, egikera au zan ausarditsua eta neke aundikoa. Erri guziak sortaldera ezarria zeukaten beren begirada, eta antsiaz itxedoten zuten gerra aiñ urrutikoaren bukaera.\nSan Franziskori gogoratu zizaion ura zala denbora egokia Gurutzea ipintzeko fedegabeen lurbira aetan, edo bere odolarekiñ indartzeko, eta ala Ordenaren gobernua frai Eliasi utzirik, joan zan Amiensera Gurutzea beste arma gabe, eta an sartu zan sortaldera zijoan onzian, aur batek millagroz señalatu zituen bere beste amaika lagunakiñ. Oen artean zeuden Pedro Katanio, Barbaro, Sabatino, Leonardo Asiskoa eta Iluminario Rietikoa. Enbarkatu ziran 1219ko garagar illean, ontziak jo zuen aurrena Salamina, Chipre ugarteko portua, eta gero San Juan de Akre, Siriako uri inportanziazkoa, nun utzi zituen Franziskok bere amar lagun, irozotzeko katolikoen espiritu eta fedea, bada ziran maomatarren aldetik gogorki tratatuak. Gure Santuak segitu zuen ontzian frai Iluminariorekiñ Ejitoraño, nun leorreratu ziran Damietaren parean.\nNaspilla eta elkar eziñ ikusia gallenduak zeuden Gurutzatuen kanpamentuan. Zaldizko tropak eta oñezkoak, urte bete artan murru aurrean zeudenak, elkarri arpegira ematen zioten bildurti, salkindari batzuek zirala, berotzen ziran iskanbilla batean bezela, eta alderdi biak, beren indar eta trebetasuna agertu naiean, ujuka eskatzen zuten jazarrea. Juan Brienakoak, kristauen odola alperrik ez ixurtzeagatik jarri zan aen deseo zenzu gabera, señalatuaz erasotzeko biaramona, zeña zan 1219ko abustuaren 29garren eguna.\nUne aetan azaldu zan gure Santua Gurutzatuen kanpoan. Agerturik Jaungoikoak beren orgullkeri eta eziñ ikusiaren kastiguz Gurutzatuak ondamen izugarri bat sufritzera zijoazela, somatzen ari zan zorigaitz artatik aek libratzeko modua. «Ene anaia, esan zion lagunari, Jaungoikoak adierazi dit erasoari ekiten badiote, kristauak abarrakituak izango dirala. Onela esaten badiet, erotzat idukiko naute, eta ixilik banago, ixiltasun onek kezka aundia emango dit. Esan zadazu zure iritzia gauz oen gañean». «Ene aita, frai Iluminariok erantzun zion, etzaitzatela uzkurtu gizonen juzkuak; ez da izango gaur lenbiziko eguna erotzat idukiko zaituztena. Deskarga ezazu konzienzia, eta etzaiezu izan gizonai Jaungoikoari baño bildur geiago». Konsellu onekiñ indarturik, Kristoren bialdua sartu zan Generalaren dendan, eta erregutu zien agintari guziai gogor egiñ zezaiotela enbidiaren deseo biurriari, jakiñaren gañean egonik zeiñ kalte izugarriak etorriko zitzaizten baldiñ leiatzen baziran jazarrerako zirikatzen, baña ez on esanaz, ez keñadak izan ziran gai atzera erazitzeko, aiñ ziertoa da griñak illuntzen eta itsutzen duela entendimentua; eta ala Santuaren esanak artu zituzten amestzat; batalla eman zuten eguzkiak kiskaltzen zuen denboran. Jakiña da zer gertatu zan. «Ekiñaldi artan bakarrean, dio San Buenabenturak, kristauak galdu zituzten sei milla gizon, ill eta erituen artean. Ondamen arekiñ ezagutu zuten Franziskoren gaztiguak despreziatzean egiñ zuten erakeria, bada piztuaren begiak iñoiz edo berriz obeto ikusten du egia, mendi tontorrean jartzen diran zazpi soldadu kontu artzalleak baño».\nGure santuak erabaki zuen bere lanbideari jarraitzea, doakabetasun artzaz desalaitu gabe. Alperrik esan zioten bizia arrisku aundian jartzen zuela, zeren Soldanak eskeiña zeukan urrezko besante bat (50 pesetaren balioko dirua) eramaten zioten kristau-buru bakoitzagatik; etzuen ezerk ere atzeratu. Osoro sinisturik egonik Apostoloarekiñ eriotza dala saria, eta martirioa berriz, munduan geien gutiziatu ditekean koroa, sartu zan sarrazenoen kanpoan kantatuaz Dabid erregearen berso au: «Jaungoikoa da nere giaria, eta eriotzako itzaletan banebill ere, eztet ezeren bildurrik izango, zu, O nere Jaungoikoa! nerekiñ zaudelako». Aurrera zijoala, ikusi zituen ardi bi, zeñak ikustean esan zion lagunari poz aundiarekiñ: «Ene anaia, iduki dezagun konfianza Jaungoikoagan, zeren ikusten degun Ebanjelioko itz onen kunplimentua: Ona nola bialtzen zaituztedetan ardiak otso tartera bezela». Eta ala, ez al zituzten eman pauso batzuek, maomatar sall batek inguratu, eta injuriaz eta kolpez bete ondoan katez kargatu zituzten. «Kristaua naiz, esan zien Franziskok boz indartsuarekiñ; eraman nazazute zuen nagusiarengana». Obeditu zioten, eta erdi arrastaka, eraman zituzten Soldanaren aurrera, eta onek ikusi zituen beziñ laister galdetu zion Franziskori: «Nork bialtzen zaitu? Zer egitera etorri zera onara?». Eta Santuak batere ikaratu gabe erantzun zion: «Ez da gizona bialtzen nauena, ezpada Zeruko Jauna, zuri eta zure erriari adieraztera Ebanjelioaren berri ona eta salbazioko egiak». Eta au esanda bereala asi zizaion adierazten erlijio katolikoaren misterioak: Jaungoiko bakar bat eta iru Persona, Jesu Kristo Jaungoiko egiazko eta munduaren Salbatzallea. Eta alako alai eta indarrarekiñ itz egiten zion, nun berriz ere bete zan argan Maixu Jainkoaren agiñdua: «Nik ipiñiko ditut zuen aoan itzak eta jakiñduria alakoa, non zuen etsaiak eziñ ukatu eta kontra egingo dien».\nSoldana zegoen arriturik Franziskori begira, eta gertatzen zitzaionaren konturik bere buruari eman eziñik. Aren ausardi bulardetsua, aren mendetasun zerukoi orduan lendabizi ikusten zuena, asko izan ziran aren anima menderatu eta biguñtzeko. Aditu zion arretaz egun batzuetan, jakiñdu zuten guziak arritzen zirala, eta gonbidatu zuen berarekiñ bizitzera. «Zu eta zure jendea, esan zion Franziskok, biurtzen bazerate Kristoren federa, gogo onez geratuko naitzatzu. Eta Ebanjelioaren eta Maomaren legearen artean zalantzan bazaude, piztuerazo ezazu su aundi bat, ni sartuko naiz an zure apaizakiñ, eta ondoreetatik ezagutuko dezu noren aldetik dagoen arrazoia eta egia». «Ez det uste, eranzun zion Soldanak, gure apaizetako batek ere naiko duela arriskatu bere bizia suzko tormentuetara bere sinistamentuak defenditzeagatik». Ala esan zuen, an arkitzen zan zarren eta sonatueneko batek Franziskoren esana aditu orduko andik alde egiñ eta bere burua gordetzen ikusi zuelako.\nOraindik geiago aurreratu zan Santua, eta Soldanari esan zion: «Zure izenean eta zure erriarenean itz ematen badidazu, erlijio kristaua artuko dezula, ni bakarrik sartuko naiz sutan. Erretzen banaiz, ezarri zaiozu kulpa nere pekatuai, baña irteten banaiz erre gabe, ezagutu ezazu Jesu Kristo dala Jaungoiko egiazkoa, eta munduaren Salbatzallea». Soldanak, bildur eta ikaraz bere oñetan umildurik zeudenen aurrean eta kezkaturik bere jendea kontra altxako zizaiolako, etzan benturatu prueba ura egitera, baña ordañez eman nai izan ziozkan balio aundiko erregaliak alperrik bedere, bada gure Santuak, nola animen salbazioa beste gauzarik nai etzuen, eta etzuen ikusten argan egia billatzen saiatzeko zale aundirik, itzuli ziozkan kiñu portitzarekiñ eskeintzen ziozkan urre eta tela baliosoak. Ala ere etzan aserratu Soldana, ezpada estimaturik aren nobleza, sentitu zuen bere biotzean azitzen zijoakiola Franziskorenganako aurrena ikusi zuenetik ekarri zion begirune eta errespetua; eta ala esan ondoren ixilik: «Erregutu ezazu nigatik, Jaungoikoak ezaguerazo dizadan erlijio egiazkoa» eraman erazi zuen onra aundiarekiñ kristauen kanpamentura.\nIkusirik Franziskok bere usteak utseratuak, eta etzekiela aurrera zer egiñ, joan zan oraziora, oi zuen bezela, eta San Buenabenturak, berri oek ematean, dio, etzala izan alperrikakoa. Eta egiaz, izan zuen zeruko agerkera bat, argia, pakea eta konsueloa ekarri ziona. Jaungoikoaren semeak agiñdu zion itzuli zedilla Italiara, aseguratuaz ez Ejiton eta ez ezpataz arkituko zuela billa zebillen martirioko palma. Eta ala esan zion lagunari: «Irten gaitezen emendik, ene anai, goazen, goazen, gurekiñ biguñegi portatzen diran jende oetatik urruti, zeintzuek eziñ jarri ditugun ez gure Jaungoikoa adoratzera, eta ez gu beraren serbitzariak geranok persegitzera. O nere Jaungoikoa! Nola mereziko degu martirioa, jende fedegabeenetan ere onrak baizik arkitzen ez baditugu? Jaungoikoak ezpagauzka martirioaren, edo bere injuria gloriosoen diñakoak, goazen emendik gure bizitza penitenziako martirioan bukatzera, billa dezagun bazterren bat, bertan sufri ditzakegun biotz biotzetik Gurutzeko neke-desprezioak».\nZenbat denboran egon zan San Franzisko Gurutzatuen kanpamentuan? Zenbaterañokoa izan zan aren itzala jartzeko aen artean pakea eta mendetasunezko espiritua? Egon zan Palestinan Ejitotik itzuli zanean? Galdera oei ezin erantzun genezaieke gauza ziertorik. Ona zer dion gai onetan denbora artako kondairatzalle jakintsu eta zuzen, Santiago Vitri, San Juan de Acreko Obispo eta kristau martiztietako Aita Santuaren Bialkiña izan zanak: «Ikusi degu, iskribatzen zien adiskideai, Damietaren jabe egindako biaramonean, Erlijioso Txikienen fundatzallea, gizon guziz maitagarria, eta danok, fedegabeetarañokoak, errespetatzen dutena. Gure adiskide asko, eta oen artean Dom Reimer San Migelko Priora eta Mateu, nere ordañez gure Obispadua gobernatzen dagoena, erabakiak daude alde guzietara zabaltzen dan Ordena onetan sartzera, zergatik bertan jarraitzen dan osoro Apostoloen eta aurreneko kristauen biziera». Marianok dionez, Mendi-Beltzean zegoen Benitoen konbentuko monje guziak artu zuten San Franziskoren Erregla.\nOrden onetako kondairatzalleak aurrekoai adituta diotenez, Franziskok andik itzuli zanean bisitatu zituen Leku Santuak, eta bai predikatu ere Ptolemaidan, Antiokian eta Siriako beste uri askotan. Aren itzulera Europara izan zan uda azkenean edo 1219ko neguan, nora deitzen zioten bere Ordenako egiñbideak. Enbarkatu zan Benezitarren ontzi batean, bada aek ziran orduan Lurtarteko itxasoaren nagusiak, eta Gurutzatuai bastimentuak eramateko geratu gabe bertan zebiltzanak.\nAla bukatu zan gure santuaren sortaldeko Gurutzade paketsua; eta kondairak esan dezake protxugarria izan zala. Geroztik seireun urte joan dira eta, nork ukatu dezake beraren ango joanera izan zala Leku Santuaz jabetzea bezela? Ez dirudi Jaungoikoak eraman zuela ara, beste denbora batean Abrahani esan zion bezela esateko: «Jira ezazu orain leku au guzia, bada egunen batean emango dizut?». Eta egiaz, Franziskok para zuen orduan erreinu bat Godofredo Bouillonena baño iraupen geiagokoa. Ordutandik arkitzen ditugu Erlijioso txikienak sendoro Palestinan jarriak, egiñkizun miragarri beziñ nekosoa betetzen. Jauna piztutakoan, aingeru batek gorde zuen obi edo sepulkroaren sarrera; XIIIgarren eunkitik onera San Franziskoren umeak gordetzen dute gau eta egun oroikarri gloriosu ura iñork desonratu ez dezan; eta Aita Santuak indartu die gallaldi balioso au 1242ko azaroaren 21an emadako Bulda baten bidez; eta an daude geroztik kontu artzen eta erregutzen mundu katolikoaren izenean. Bi bider izan ziran lepomoztuak erlijioso guziak, beiñ 1244an eta beste beiñ 1368an, baña bereala jarri zituzten aen ordañak, maomatarren ganibetari eta Fozio eta Luteroren setakoaren ezpatai bildurrik etzienak, eta zentinela bulardetsuak bezela beti prest daude beren odola ixuritzeko, Franziskoren Jesus Gurutziltzatuarenganako amorio paregabekoaren bidez merezitu duten onorezko tokia utzi baño len. Dauzkate ogei bat etxe, ostatu, edo eskola edo konbentu diranak. Erlijioso guzien buru dago Aita txit gurgarria, Aita Santuak izengañ gloriatsuenak eman diztenak. Da Siria, Chipre eta Ejitoko misioen nagusia, Siongo mendiko eta Sepulkro Santuko guardiana, eta Uri Santuko gordetzallea. Iduki zuen ere Bikario Apostolikoaren izen eta kargua, alik eta denbora oetan oroipen onragarriko Aita Santu Pio IXgarrenak berriro jarri zuen arteraño Jerusalengo Obispadutza, eta Balerga Jaunarekiñ bateratzen da Santiago eta San Simeon Obispoen katea, seireun urtean urratuta egon ondoren. Ara nola Franziskoarrak segitzen duten Asia txikian orain seireun urte beren Aita doatsuak asi zuen misioa.\nAita doatsua sort-aldeko errietan martirioa iritxi eziñik Ebanjelioa zabaltzen ari zan bitartean, aren bost seme bera baño zorionekogoak, sufritu zuten gogorki fedeagatik España eta Afrikako maomatarren artean, emanaz munduari irmotasun arrigarrizko ejenploa tormentuetan. Berardo, Oton, Pedro, Adjuto eta Akursio izendatzen ziran franziskoarren lenbiziko odola ixurtzeko Jaungoikoak len-aukeratu zituenak. Frai Bital, misiolari aen buru San Franziskok egin zuena gaizkitu zan Aragoian, eta utzi bear izan zion bere anaiai lagun egiteari.\nBost fraideak egun batzuek igarorik prestatzen erretiroan San Franziskok berak Alenkeren fundatutako konbentuan, joan ziran Portugalko Gortea zegoen uri Koinbrara. Andre Urraka, Alfonso IIgarrenaren emazteak eta Santxa erregeren arrebak Jainkoaren bialduai bezelako arrera egiñ zien, eta lagundu ere bai fedegabeen lurrean sartzen. Zenbat injuria eta tratu gaisto eraman ondorean Mairuen mendean orduan zegoen Sebillan, pasa ziran Marruekoetako erriburura nun arkitzen zan on Pedro, Portugalko infantea, bere anaiarekiñ despitaren bat izanda iges egiñik, onek artu zituen errespeto guziarekin, eta ostatu eman zien bere jauregian. Baña erregutu zien moderatu zezatela zerbait zeloa, berriro persegituak izateko arriskuan jarri etzitezen. Baña nola geraerazi al diteke oreña mendiko iturri garbian egarria itzaltzera korrika dijoana? Amorioa eriotza baño gogorragoa da. Biaramonean egun sentian irten ziran gure misiolariak Portugalko Infantearen jauregitik, eta ibili ziran plaza eta karriketan Jesu Kristoren Jainkotasuna predikatzen.\nEgun batean frai Berardo, lagunak baño obeto zekielako arabe-itzkuntza, gurdi gañera igota predikatzen eta Maomaren kontra itz egiten ari zala, pasa zan andik Errege Mairua, sortaldekoak oi duten bezela, aurrekoen sepulkroak ikustera zijoala, eta erlijiosoari aditurik, artu zuen erotzat, eta eraman erazi zuen bere lagunakiñ batean kristau errira. Baña misiolariak soldadu eramalleai iges egiñik, itzuli ziran ostera fedegabeen urira, eta erregek jakindu zuenean sarrerazo zituen karzela txit illunean, nun iduki zituen ogei egunean batere jaten eman gabe. Alperrik Jaungoikoak ugaritu zituen mirariak bere serbitzarien alde, alperrik ikusi zituen presondegitik irteten lenago baño gizen eta mardulagoak, san Juan Ebanjelaria olio irakiñezko pazitik bezela; alperrik Berardok, Moisesen gisan ziorraren kolpe batekin sortu erazi zuen mirarizko iturria eremuan egarriak itotzen zijoazen soldadu batzuek ill etzitezen, erregeren biotza anbat geiago gogortzen zan, zenbat eta mesede geiago artzen zituen. Etzan ezer ere gai izan ari begiak idiki erazitzeko. 1220ko illbeltzaren aurreneko egunetako batean berriz ere preso jarriak izan ziran bost apostoloak eta zenbat sufritu bearko zuten irizteko, asko da jakitea aen karzelazaia kristau ernegatu bat zala. Juezak ikusirik fedean irmo zeudela, agindu zuen berezi eta 30 borreroai emateko. Eraman zituzten arrastaka esku-oñak loturik eta soka lepotik zutela ar-kaskar eta bidrio puskaz betea zegoen tokira, zeñagatik eta ematen ziozkaten azoteakin gorputzak geratu zitzaizten zauri bat egiñik, eta arratsean zauriak igortzi ziezten ozpiñarekiñ. Tormentu izugarri onetan alabatzen zuten Jaungoikoa, kantatuaz Babiloniako labean iru gazteak kantatzen zutena. Arratsean Jauna agertu zizaien eta alaitu zituen; kontu artzalleak asaldatu ziran argitasuna ikustean, eta joan ziran beretara iges egingo zieten bildurrez, eta arriturik geratu ziran arkitu zituztenean txit soseguz orazioan zeudela.\nBiaramonean Erregek eramanerazi zituen bere aurrera. Bidean fedegabe batek frai Otoni masalleko izugarri bat eman zion. Franziskanoak beste masalla luzaturik, esan zion: «Jaungoikoak barka dizazula, zeren ez dakizun zer egiten dezun». Jauregira ziranean, Erregek txit zorrotz itz egiñ zien, esanaz: «Zuek zerate orrako erlijio eta zentzugabekoak, fede egiazkoa despreziatzen eta Alaren profetagatik blasfematzen dezutela salatuak zeratenak?». «Jauna, erantzun zioten, ez daukagu guk fede egiazkoa despreziatzeko pensamenturik, kontrara, prest gaude beragatik sufritzera eta bizia galtzera, baña zure legeak eta bera sortu zuen gaiztoak izutzen gaituzte». Orduan gizon odolgiro ark saiatu nai izan zuen gizonik geienak errenditu oi duen tentazioa, zeña dan onra eta atsegiñetakoa, eta ederki apaiñdutako emakume batzuek erakutsirik, esan zien: «Maomaren fedea artzen badezute, emango dizkitzutet emakume oriek emaztetzat, eta izango zerate eskual aundikoak nere erreinuan, baña bestela, ezpataz illak izango zerate». «Jauna, ez degu nai ez zure emakumerik eta ez zure onrarik; ori guzia utzitzen dizugu egon gaitezen Jesu Kristorekin. Somatu ditzaketzu nai dituzun tormentuak eta bizia kendu dizaguzuke, pena guziak ariñak iruditzen zaizkigu, zeruko glorian pensatzen degunean». Itz oek esan bitartean aen arpegiak distiatu zuten esperanzaren argiarekiñ, eta animak suspiratu zuten betiko atsegiñakgatik. Errege fedegabea altxa zan sumindurik, eta zimitarra pixua bi eskuakiñ arturik, berak ebaki ziezten buruak misiolariai. Au gertatu zan 1220ko illbeltzaren 16ean.\nOrdu artan Santxa prinzesa zegoen orazioan, eta ikusi zituen zerura igotzen, eskuetan martirien palma zeramatela. Gorputzak, txikitu eta arrastaka berriro maomatarrak erabili zituzten, eta debozioarekiñ kristauak bilduak izan ziran. On Pedrok gorde zituen zillarrezko bi kajetan, eta etorri zan Europara merkanzi txit balioso onekiñ. Alfonso IIgarrena atera zan berak artzera solemnidade aundiarekin, eta utzi zituzten lurpetuak Koinbrako Gurutze Santuko Kanonigo erregularren Eleizan. Urraka erregiña itzulera garaipentsu ura ikusi eta laister ill zan, martiriak berak lenaz esan zioten bezela, eta Vital, Zaragozan geratu zanak, aen garaipenaren berri jakindu zuenean, urratu zituen bizitzaren lazoak amoriozko indar aldi aundi batekiñ, eta joan zan bere lagunakiñ zeruan biltzera. Ez da erraz kontatzen nolako poz kontentua artu zuen Aita doatsuak bere semeen neke eramanen eta eriotzaren berria etorri zizaionean. Ikusirik bere Ordena odolezko bataio arekiñ betiko Jaungoikoari eskeñia bezela, deadar egin zuen pozez beterik: «Orain bai esan dezaket segurantzi osoarekiñ bost Erlijioso Txikienetakoak dauzkadala». Gero, España alderonz begiraturik, bedeinkatu zuen misiolari aek martiriorako atera ziran Alenkerko konbentua: «Etxe santua, lur sagradua, zuk sortu dituzu eta eman diozkatzu zeruko erregeri bost lore gorri eder usai txit gozozkoak. O etxe santua, izan zaite beti santuz bizitua!». Oek dira San Franziskoren Ordenak Eleizari eman diozkan anbeste martirien artean aurrenekoak, eta beraren onra Jaungoikoaren eta gizonen begietan egiten dutenak. Baña zer izan zan sakrifizio onen frutua? Nun dira bera dala bide fede egiazkora etorri diran jendeak? Egin dezagun begirada bat Afrika kosta alde aetara, eta ikusiko degu, San Franziskoren misiolarien odolez bustitako lurbira ura, oraindik eriotzako odei beltzez inguratua dagoela. O Jaungoikoaren juizio ezkutatua fede gabeko errien gañean! Gauza guzien Egilleak, eta intz tanto bat ere galtzen utzitzen ez duenak, ez du naiko erori dedilla alperrik bizitzako lurrean kristau odol tanto bakar bat, eta kondairak esaten digu martirien odola izan dala beti kristau eta apostoloen azi indartsu ugaria. Eleizaren aurreneko denboretan Gurasoak eta Irakasleak martirien odoletik jaio ziran. Ala Franziskoar familiaren denborarik onenetan ikusten degu frai Berardo eta lagunen obi odolduaren gañean azitzen lirio zuri usai gozozko eta beñere iltzen ez dana, kristau erria alegeratzen duena; au da San Antonio Paduakoa, San Franziskorekiñ batean XIIIgarren eunkiko mirarigille aundia dana, zeñaren bizitza eta nekeak laburki esango ditugun, bada daude gure Aita doatsuaren kondairarekiñ txit kateatuak.\nKoinbrako Gurutze Santuko konbentuan bizi zan erlijioso gazte bat, Fernando Bouillon zeritzana, 1147an Lisboa Gurutzatuak arturik, uriko Gobernari geratu zan Bizente Bouillonen illoba. Zeukan ostalaritzako kargua, eta ala bera izan zan Afrikara zijoazen misiolariak artu zituena, sartuaz berakiñ adiskidetasun estuenean. Ikusirik aen gorputzak ekartzen millagroen argi errañuz inguraturik eta jendeen benerazio aundiarekiñ, gogoak eman zion sartzea martirien eskola bati bezela begiratzen zion Ordena artan. San Franziskoren agerkera miraritsu batek erabaki erazi zion osoro San Franziskoren erlijioan sartzera. Konbentuko kapillan arkitzen zan gau batean bakarrik, errezoan, eta suspiratzen sagrarioaren aurrean, agertu zizaion Franzisko, eta keñu zorrotzarekiñ agiñdu zion jantzi zezala Penitenziako Abittua. Fernandok obeditu zion, eta biaramonean Prior edo buruzaiak eman zion agiriarekin joan zan San Antonio Olibaresko franziskoen konbentura, nun artu zuen San Franziskoren habitua, eta Antonio izena, zeñarekin jendeak andik aurrera ezagutuko duten eta deituko dioten. Orduan zituen ogeita bost urte (1220ko garagar illean). Illabete batzuetako prueba ondorean eskatu, eta eman zioten agintariak mairuai Ebanjelioa predikatzera joateko baimena, baña Probidenziak zeukan señalatua beste gauzatarako, beste lan mota batzuetarako. Asmo zuen bidajera iritxi zanerako, gaizkitu zan sentituaz oñaze txit aundiak, eta igarririk etzala ura Jaungoikoaren borondatea, enbarkatu zan ostera 1221ko udaberrian Portugalerako asmoan, bere erriko aizeakiñ bereala sendatuko zalako usteetan. Baña orduan ere ekaitz izugarri batek desegindu zituen aren asmoak eta bota zuen Siziliako kostara.\nOrdena etzan orregatik geratu martiri gabe. Afrikako kostatik Antoniok penaz alde egiten zuen bitartean, Buruzai ordezko zan frai Eliasen baimenarekin Toskanatik irten ziran zazpi erlijioso franziskoar lurreratzen ziran Zeutan, toki onroso artan ari ordaiñtzeko. Oek ziran Daniel, Kalabriako Probinziala, Samuel, Domulo, Leon, Ugonilo, Nikolas eta Anjel. Zeutako urian zabaldu ziran deadarka: «Jesu Kristo da Jaungoiko egiazko bakarra, eta beragan bakarrik arkitzen da salbazioa». Mairuen Buruzaiak eraman erazi zituen bere aurrera, eta jarri zien aipabi au: «Kristo ukatu edo ill». «Fedea ukatu? Egundaño ez!» danok erantzun zioten. Esan beziñ laister izan ziran kondenatuak lepo moztuak izatera, zeña zan berak eziñ geiago deseo zutena. Ill zituzten aurreko egunean belaunikatu ziran guziok frai Danielen aurrean bedeinkazioa eman zizaien, eta bedeinkatu zituen itz oekiñ: «Poztu gaitezen Jaungoikoagan! Ona emen guretzat pest-eguna; aingeruak inguratzen gaituzte, zerua idikitzen zagu, biar artuko degu guziok martirien koroa». Biaramon goizean goiz, eman zioten elkarri despedidako agurra, eta ondorean joan ziran eriotzako tokira pauso irmoarekin, ikustean, esan zitekean zirala amorotsu batzuek ezteietara zijoazenak. Aen buruak erori ziran mairuen ganibeten kolpera 1221ko urriaren amarrean.\nDenbora onetan Antonio joan zan Felipe Kastillako probinziako fraide legoarekiñ Ama Birjiña Aingerueneko Batzarre guzienkikora (1221) eta andik Boloniara bialdua izanik, bizitu zan urtebetean mundutik erretiraturik Monte-Paoloko konbentuko ar-zulo batean, gorputzeko ildura eta Liburu Santuen meditaziora osoro emanik, alabaña bakardadeko ixiltasunean moldatu oi ditu Jaunak bizitzako, egia eta amoriozko ugaldeak munduan zabaldu bear dituzten apostoloak. Gertaera oi ez bezelako bat izan zan fraide gaztearen talentuak agertu zituena. Forliko Obispoak enkargaturik egin zitzaiela itzaldi piadoso bat ordentzeko zeudenai, Antoniok azaldu zituen Eskritura Sagraduko itz oek: «Kristo egiñ zan obedille eriotzaraño, eta gurutzeko eriotzaraño». Aurrenean bildurrak eta zalantzan itz egiten zuen, baña gero aren itza zan bizia, alaia, atsegiñgarria eta indartsua, koloreak argitu zitzaizkan, eta arpegia alatan alaitu zizaion, non bertan ikusten ziran animaren mugidak. Aditzalleak gelditu ziran arriturik eta berengandik irtenik bezela, iduritzen zizaien Profetaren bati aditzen zeudela, eta ixurtzen zituzten pozezko negar malkoak.\nSan Franzisko osotoro poztu zan berri on au aditu zuenean, alabaña ezagutu zuen Probidenziak bialtzen ziola talentu aundiko gizon bat, apostolu egiazko bat, eta ala berealaxe eman zion baimena profesatu berriari predikatzeko ezezik erakusteko ere jakinde goienenekoa, nola dan Teolojia (1222); ona beraren eskutitza: «Franzisko anaiak bere anai Antoniori, osasuna Jesu Kristogan. Ongi deritzat erakutsi dizaiezula gure anaiai Teolojia Santua, baña zugan eta besteengan oraziozko espiritua itzaliko ez dan moduan gordetzen degun Erreglaren erara. Agur».\nAginte onen bidez Antoniok erakutsi zuen Teolojia aurrena Montpeller-en, eta gero Bolonian, Paduan, Tolosan eta Franziako beste uri batzuetan. Baña besteakgandik ura berezitzen zuena zan, ez aren jakiñduria ezpada arrigarrizko sermoiak. Eziñ markatu diteke ark zeukan itzal indartsua denbora aetako jende aiñ naspillatu, baña aiñ katoliko egiazkoakiñ. Predikatzen zuenean uzten zioten lanari jaieguna balitz bezela, juezak, letraduak, merkatariak, nobleak eta erriko jendeak zijoazen toki guzietatik berari aditzeagatik. Bideak zeuden zaldun eta damaz beteak, bada zijoazen gabaz, pulpitoaren ondoan tokia atxitzeagatik. Eta Antonio ara igotzen zanean, bazirudian danok ikaratzen zirala; etzan itz bat aditzen, ozta asnasarik sentitzen zan. Jendeak artzen eta edaten zuen aren dotriñaren intz gozoa antsi aundiarekiñ. Aren itzak egiten zuen animetan txinpart batek lasto metan egiten duena. Mugitzen, piztu eta irazekitzen zituen. Denbora asko baño len atera erazitzen ziezten aditzalleai negar malko biotzekoak, oen zispiru eta damuzko oiuak itotzen zuten Santuaren boza, eta pulpitotik jeisten zanean, jendea ezartzen zizaion gañera abituaren ertzari muñ egiteko. Beiñ baño geiagoetan armadunen erdian joan bear izan zuen aditzalleen amorezko estutasunetatik libratzeko. «Ez geiago gorrotorik, ez geiago gerrarik», deadar egiten zuten jendeak sermoi ondorean. «Pakea da bakoitzari egiten zaion justizia, pakea da onerako libertadea». Eta ikusten zan an etsaiak elkarrekiñ laztantzen, lapurrak ostutakoa biurtzen eta erejeak beren dotriña gaiztoak utzitzen eta ezeztatzen. Denbora artan Italia dardaraz jartzen zan Ezelino irugarren, Federiko bigarrenaren ordezko eta suiaren izena aditu utsarekiñ. Bizenza, Breszia eta Berona indarrez arturik, zeuden sufritzen lege gabeko soldaduak egiten ziezten bidegabekeriak; Paduari, patu bera itxedoten zion. Antonio, au jakindu zuenean, bere erritarrak irrisku aiñ aunditik libratzeagatik, joan zan Beronara. Sartu zan Akab berri onen etxean Elias beziñ bildur gitxirekiñ, eta jarririk Ezelinoren aurrean, itz egiñ zion onela: «Nagusi odolgiroa, monstru aseteziña, noiz arte segitu bear dezu kristau odola ixurtzen? Juizioko ordua aldian daukazu, eta kastigua izango da ikaragarria». Ezelino odolgiroaren morroiak onen kiñu baten begira zeuden fraide ausarditsuaren gañean ezartzeko, baña arri eta zur egiñik geratu ziran ikusi zutenean nola bere gogortasuna utzi eta arkume bat beziñ manso biurturik, para zuen zinzilik lepotik gerrikoa, eta fraidearen aurrean belaunikatuta, agindu zion Jaungoikoaren Justiziari satisfazio emango ziola. «Ikusi det, esan zien gero bere jendeai bere portaeraren arrazoia emateko, ikusi ditut fraide orren begietatik irteten tximista batzuek infernura amildu bear nindutela iruditu zaizkidanak». Antoniok garaitu zuen, Padua salbatu zan. Alaxe zortzireun urtez lenago San Leon Aita Santuak geratu erazi zuen millagroz Minzioko ibai ertzean Atila odolgiroa, Jaungoikoaren azotea deitzen zana. San Antonio bizitu zan bitartean etzan portatu len beziñ gogor, eta ez egiñ ere len anbat bidegabekeria. Ezelinok gañera egiñ zion justizia. «Da Jaungoikoaren gizon bat, santua da» esaten zien bere jendeai. «Bere eginbidea betetzen du gure bizioak erreprenditzen dizkigunean, utzi dezaiogun predikatu dezala pakean».\nNork gogoratu dezake arritu gabe San Antonioren balorea agintari gogor aren aurrean, batez ere enperadorearen serbitzarien menekio eta losentxen parean? Eta nork ez du ikusten egikera onetan fraide Franziskoak egin bear zituzten serbitzu aundien aztarna eta asiera Italiako Errepublikatan, argalak anparatuaz, eta mendesleai gogor egiñaz, oen premiarik etzeukatelako, eta berai bildurrik etzietelako?.\nGuztiak badakite Arriminiko millagro sonatua, ez ordea San Franziskok Amalfiko ondardian Salernoko itxasoan egiñ zuen onen modukoa. Ura nola gertatu zan dakigulako emen kontatuko degu, eta irakurleak askoko dute izenak, tokiak eta denbora aldatzea, jakiteratzeko bigarrenaren kondaira guzia.\nSan Antoniok Arriminiko herejeak konbertitzeko alperrikako alegiñ aundiak egin zituen egun batean, esan zien pulpitotik: «O zuek Aldareko Sakramentuan Jesu Kristo egiaz dagoela sinistu nai ez dezutenak, atozte nerekiñ Marekia ibaiaren sarrerara, eta an ikusiko dituzute mirariak, are aundiagoak sinistera lagunduko dizutenak». Itxas bazterrera iritxi ziranean, deadar egin zuen esanaz: «Ibai eta itxasoko arraiak, entzun, zuei noakizute zuzentzera Jaungoikoaren itza, erejeak entzun nai ez didatelako». Dei onetara arrai sallak aditu balute bezela jarri ziran illaran sermoigillearen aurrean txikienak aurretik, eta aundienak atzean. «Nere anaiatxo arraiak, esan zien, zuek zor diozute gure Egilleari kabu gabe ezaguera. Bizilekutzat eman dizkitzute neurrigabeko urak, eta ekaitzetan gordetzeko itxasoaren ondoak. Zuek gorde zaituzte, ugaldeak Noeren ontzian etzeuden guziak ito zituen bitartean. Zuek autu zaituzte Jonas profeta salbatzeko, Jesu Kristo gure Jaunaren eta San Pedroren petxa pagatzeko, Erregeen Erregeri janaritzat serbitzeko. Alabatu eta bedeinkatu ezazute bada, kreatura guzien artean aiñ mesede bereziak egiñ dizkitzutena». Arraiak, erregu au arretaz aditurik, adierazten zuten orain beren egoera errespetozkoarekin, nola egiten zituzten mugidakiñ, eman nai ziotela Jaungoikoari beren mendetasunezko siñale mutua: «Alabatu dezagun Jaungoikoa, esan zuen orduan Santuak jendearen alderonz itzulirik, alabatu dezagun Jaungoikoa, bada kriatura zentzu gabeak entzuten dute beraren itza, beraren antz irudira egiñak baño leialtasun geiagorekiñ». Millagro au ikusirik, erejeak, idiki zituzten begiak Jainkoaren graziara, eta arratsalde artan bertan sartu ziran Eleiza egiazkoan.\nAren itzaren frutuak etziran txikiagoak izandu Probenzan eta Langedoken, nora bialdu baizuen San Franziskok Santo Domingoren lanai jarraitu, eta ereje manikeoen aurrerapenak geraerazitzera. Mugaldi artan merezitu izan zuen Aita Santuak izendatzea Testamentuko kutxa eta erejeen mallu gogorra.\nJaungoikoak berak agertu nai izan zuen bere bi serbitzari Franzisko eta Antoniori zien amorio berezia. Probenzako Arlesen 1224ko urtean izan zan billera probinziakoan ari zan Antonio predikatzen berotasun santuarekiñ gurutzean paratako Jesus Nazaretko, Juduen Erregearen gañean; sermoiaren erdi aldean agertu zan San Franzisko, bere ikasleak adierazten zuen dotriñari indar geiago emateko zorian, eta predikaria eta fraideak bedeinkatu zituen biotz guziarekiñ. Une artan danok sentitu ziran pozez beteak, eta berrituak bezela beren bokazioko espirituan, zeña guzia dagoen Jesus gurutziltzatuarenganako amorioan. Franziskok aitortu zien bere adiskideai agerkera ura zala egiazkoa, eta siñalea, Santuak berak zionez, bere anaiakiñ zeukan batasun txit estuarena.\nSan Antonio Paduakoa da, San Franzisko Asiskoaren urrena, XIIIgarren eunkiko itxurarik aundienetako bat. Santu bezela, betetzen du bigarren malla Eleizako kondairetan, baña predikari eta apostolu danez, aurrenekoa. Da Krisostomo, Agustin, Efren eta orrako gizon altsu, mundua salbatzeko ikaratzen dutenen sallekoa. Alaz guziaz ere, irakorten ditugunean utzi zizkigun sermoi zatiak, arkitzen ditugu otzak. Eztegu sentitzen Jainkozko argirik, ez jendeak dardaraz jartzen zituen itz indartsuaren soñurik, eta oroitzen geranean irabazi nekosoena dala animen irabazia, galdetzen da, zer da Antonioren garaipenen kausa ezkutukoa. San Antonioren predikazioan, San Franziskorenean bezela, kausa au arkitzen da azaldua Ebanjelioko itz oetan: «Eta ikasleak joan ziran, eta predikatu zuten alde guzietan Jaungoikoak lagunduaz eta aen dotriña, zerraizkion millagroakiñ indartuaz» (Marcos XVI, 20). Jaungoikoa apostolu guziakiñ dago, berak sortzen ditu, berak bialtzen ditu. Berak ematen die, sinistuerazitzeko, agiriaren gisan, millagroak egiteko eta biotzak mugitzeko doaia.\nMirarigille sonatu au deitua izan zan betiko eztaietara edaderik onenean. 1231ko garagar illaren 13an ostiralean ill zan Paduan 36 urte zituenean, Ama Birjiñaren imno bat azkeneko orduan ortz tartean esaten ari zala. Bereala ill berria zabaldu zuten aur batzuek karriketan ujuka ziotela: «Santua ill da! Santua ill da!». Gregorio IXgarrenak (Ugolino Kardenala) para zuen Santuen lumeroan Pazkoa Espiritu Santuko egunean 1232ko maiatzaren 30ean. Andik urte batzuetara San Buenabenturak, Ordenako Buru nagusi zala, idiki zuen San Antonioren obia; gorputz guzia auts biurtua zegoen, baña mingaña osoa, freskoa eta gorrixka, persona biziarena bezela. Eskuetan artuta errespetoz muñ egiñik, esan zuen: «O mingañ bedeinkatua, Jaungoikoa alabatzeari beñere utzi ez, eta besteai ere bera alabatzen erakutsi diezuna! Oraiñ ikusten da argiro zeiñ preziosoa ziñan bere begietan». Eta itz oek esanik, eman zien uriko agintariai, eta oek artu zuten urrezko ontzi batean.\nPadua, Asis bezela, da pensamentu batek betetzen dituen uri aetako bat, aurrekoetatik datorkien dotriña batetik, obi batetik bizi dana. Antenor bere egillea eta Tito Libio bere semea aztuak daude; bertako Ikas-ol edo Unibersidade sonatuak 1222ko urtean pariak galdu du bere anziñako izen aundia, baña beñere zaartzen ez dana eta uriaren onra egiten duena da San Franziskoren ikasle maite San Antonioren oroipena. Uriak berak dauka arrotzai adierazteko kontua, bere murruetan otallatua dagoen izkira onekiñ: Gaude, felix Padua, quae thesaurum possides. Poztu zaitez, Padua zorionekoa, alako ondasuna gordetzeaz.\nPaduako errepublikak egiñ erazo zuen 1532ean San Antonioren obia gordetzen duen Eleiza guziz aundia. Dauzka zazpi boillerdi eta eskill-dorre bat saiets bakoitzean. Santuaren kapilla dago ornitua Karrarako marmol-arrian ateratako molduratxoakin, Eleiz-ganbaran eta aldare nausian ikusten dira bronzesko tallu-obra bikañak, ogeita amasei lanpara zillarrezko, errege eta prinzipeak erregalatuak, daude beti argi egiten Santuaren aldare aurrean.\nAla San Franziskoren jarraileen bigarren giza-aldia da aurrenekoa baño ezagungarriagoa. Berardo, Daniel, Antonio Paduakoa, ze gizonak, eta ze gloria izen oetan! Oek etorri ziran Ordena apaintzera martirio eta apostolutzako bi koro berri oekiñ. Oen bizitz-eriotzak moldeatzean (Jaungoikoak daki nolako atsegiñarekiñ), eztegu pensatu gere salletik alde egiñ degunik, bada oek zuten eskubide eta lankintza Franzisko doatsuak eman zien, eta berari zor diozkate benturaz beren garaipenak, eta orrezaz gañera Erlijiozko familietan, mundukoetan bezela, umeen gloria azaltzen da gurasoen bekokian ederrago eta argiagoa.


Bizkaitarrak nagusi Argi Berri mus txapelketa azkarrean. Noticias de Gipuzkoa\nBizkaitarrak nagusi Argi Berri mus txapelketa azkarrean\nMus txapelketan ere izan ziren emakumezko bikoteak. Irudian, lehenengo emakumeak saria jasotzen. N.G.\nXLI. mus azkarreko txapelketako finalistak, Argi Berri Elkarteko Patxi Calvillo ordezkariarekin. N.G.\nOrdiziako elkartean 121 bikotetatik Luis Anjel Abortiz eta Aitor Okamika gailendu ziren\nM. Aranburu - Martes, 13 de Febrero de 2018 - Actualizado a las 06:02h.\nordizia - Azken zazpi urteetako parte-hartze handiena izan du aurtengo Ordiziako Argi Berri elkarteko mus txapelketa azkarrak, eta txapelak, lehendabiziko aldiz 40 urtean, Bizkaia alderako bidea hartu zuen. Guztira, 121 bikotek parte hartu zuten eta Ea herriko Luis Anjel Abortiz eta Aitor Okamika izpazterdarra izan ziren garaileak.\nLarunbatean 16.30ean eman zi-tzaion hasiera XLI. edizioari elkartean bertan. Aurrez aurre jende ugari, guztiak helburu bakarrarekin: txapela eta 1.500 euroak eskuratzea. Arratsalde osoan partidak bata bestearen atzetik jokatu ziren eta finalean Ander Aranburu eta Axier Idiakez Beasaingo bikotearen aurka aritu ziren. Azkenean, 3 eta 2ko emaitzarekin gailendu ziren bizkaitarrak.\nEuskal Herriko 44 herritatik gerturatu ziren muslariak, Gipuzkoakoak gehienak, tartean Goierritarrak nagusi, baina baita Bizkaia eta Nafarroa aldekoak ere, urteoko legez, Sakanakoak gehienak. Ordizian jokatuta, bikote gehienak bertakoak ziren, 25. Bestalde, honako herrietako bikoteak izan ziren musean jokatzen: Beasain (10), Lazkao (7), Donostia (7), Zaldibia (6), Etxarri (4), Ormaiztegi (4), Azpeitia (3), Tolosa (3), Amezketa (3), Asteasu (3), Zestoa (3), Zumarraga (3), Bidania (2), Leitza (2), Legorreta (2), Usurbil (2), Villabona (2), Azkoitia (2), Arbizu (2), Betelu (2), Ataun (2), Hernani, Itziar, Larraul, Zumaia, Ikaztegieta, Lasarte, Leaburu, Getaria, Unanua, Altzaga, Iruñea, Urretxu, Idiazabal, Lakuntza, Aizarna, Ea, Ispaster, Zerain, Bakaikua, Ibarra, Oñati eta Ezkiokoak ere bai.\nAitor Calvillo, antolakuntzako kidearen hitzetan, “dena giro ezin hobean ospatu zen eta Euskal Herriko leku desberdinetatik etorritako jendea gustura aritu zen”.\nHondarribia apostará por recuperar su propio nombre como marca turística


Sonia González: “Erreka haizea-k nik poesia ulertzeko dudan modutik asko dauka” | Hitzen uberan\n← “Eztena-liburuak” aurkezteko jaialdia Mikelazulon\nOreinak ez dira adarbakarrak ezta elebakarrak ere →\nSonia González: “Erreka haizea-k nik poesia ulertzeko dudan modutik asko dauka”\nPosted on 2018-10-26 by Goiatz Labandibar\n13 urteren buruan, Erreka Haizea (Susa, 2018) liburuarekin itzuli da Sonia González. Urriko erreka haizeak Durangon gozo jotzen zuen goiz batean, udazkeneko egun epel eder horietako batean, literaturaz, isiltasunaz, maitasunaz eta bestelakoez egindako galderak eta jasotako erantzunak dira hauek.\nOrkestra zuzendaria! Benetan! Liburuan momentu batean aipatzen dut eta egia da, benetakoa da. Ez dakit zergatik, baina flipatu egiten nuen orkestra zuzendariekin. Etxean, batez ere aitak, telebistan kontzertuak jartzen zituen, gustatzen zaizkio zarzuelak eta grabatzen zituen eta berriz ipini, eta edukitzen zituen etxean musika klasikoko diskak. Nik ikusten nuen orkestra handi bat eta aurrean gizon bat horrelako makiltxo batekin dena manejatzen… Hori izan nahi nuen! Musikarengatik, eta agintzeagatik ere izan zitekeen, kar-kar-kar.\nErreka-haizea. Hego haizea. Ero haizea. Emakume haizea ere esaten diote batzuek.\nBai, hala diote.\nLiburuak sentsazio ona utzi dizula esan didazu lehen…\nBai, gustura geratu naiz. Liburu bat amaitzen duzunean beti geratzen zaizu sentsazio bat, bibrazioa, norberak ikusten du liburu ona den, merezi duen… Honekin geratu nintzen sentsazio onarekin. Hainbeste urte ezer idatzi gabe pasatu ondoren, itzulerarako ondo egon da, gustura bueltatzeko moduan.\n“Ugerra eta kedarra” zeukanak buruan, beste Sonia González bat topatu izango du. Erregistro aldaketa izugarria egin duzu.\nUrte asko pasatu dira eta banaiz aurreko Sonia González hori, eta ez naiz. Azkenean, idazten duzunean zure pertsonalitatea ere islatzen duzu. Ez zara pertsona berdina 20 urterekin, 30ekin, 40rekin edo 60rekin. Bazara, baina bestelako bizipen batzuk dauzkazu, gauzak diferente ikusten dituzu, bestelako interes batzuk dituzu… Azkenean hori guztia egiten duzun horretan islatuko da.\n“Erreka haizea” izan liteke nobela, autobiografia, tratatu filosofikoa… Zer da?\nOraindik ez dakit!\nAgian ez dago sailkatu beharrik?\nSailkapenak nahiko estuak izaten dira: poesia, ipuinak edo narrazioak, nobela eta saiakera. Bat-batean, badaukazu eskuartean sailkapen horietan sartu ezin den zera bat. Saiakera moduan argitaratu da Susan. Ez dakit oraindik… Gauza arraro eta diferente bat da.\nZure lehenengo argitalpen literarioak poeta gisa izan ziren. “Erreka haizea”-n poemei ere tokia egin diezu. Ez dituzu ahaztu zure oinarriak…\nEz. Gainera, liburu honek nik poesia ulertzeko dudan modutik asko dauka. Niretzako poesia pentsamendu sakon bat da, oso letra gutxirekin esana, eta bakarrik modu horretan esan daitekeena. Pentsamendu bat da balio erantsia hartzen duena idazten duzun moduarengatik. Irakurtzen duzunean pentsamendu hori hain zuzen, hain zorrotz, modu berezi horretan, amaieran ukitu behar zaitu modu berezi batean. Erreka haizea kontakizun oso laburrak dira eta batzuk, tak, pentsamendu oso zehatzak. Forman ez, baina nik poesia ulertzen dudan horretara hurbiltzen dira. Beste atal batzuk poesia, poema moduan idatzita daude.\nDiozunez, Marina Tsvetaieva poetak zalantza zuen bera hil eta urteetara ea bere lana inork aintzat hartuko ote zuen. Oraindik ez dugu ikasi poesia maitatzen?\nUste dut berdin antzera gabiltzala, baina onartu beharreko gauza bat da. Atzera egiten duzu eta aurreko mendeetako poetek pena edo zalantza oso antzekoak dauzkate: Nik badakit poesiak kristoren potentzialitatea daukala, baina jendeak ez du maite, ez dute hartzen beharko litzatekeen modura. Hori errepikatzen da. Beraz, onartu egin beharko dugu poesia beti izango dela minoritarioa. Eta igoal hala izan behar da, ze hasiz gero zabalkunde handia edukiko duten poesiak egiten, bestelako gauza batzuk sartu ahal dira tartean. Literaturaren barruan produzitzen diren best seller batzuk produzitzen dira jakinda zabalkunde handia edukiko dutela -eta ez du esan nahi horregatik baliorik ez daukatela-, baina badago arriskua tartean bestelako interes edo balio batzuk sartzeko. Poesia desbirtualizatuko luke.\n“Botere, isilpen eta herioaz” hirukoak osatzen du “Erreka haizea”-ren azpititulua. Gai hauen inguruan asko pentsatzen duzu?\nLiburua idazten hasi nintzenean ez nuen jakin oso ondo zer itxura hartuko zuen. Hartu zuenean itxura apur bat, konturatu nintzen hiru gai horien inguruko hausnarketa asko biltzen zirela, ikuspegi desberdinetatik. Bestelako gai batzuk ere badaude, baina gehien errepikatzen direnak hauek dira eta aukeratu nituen pista batzuk ematearren nondik zihoan liburua.\n13 urte pasatu dira aurreko argitalpenetik. Isiltasun luzea hautsi duzu liburu honekin. Noiz eta zergatik isildu zinen? Eta zergatik urratu duzu isiltasuna?\nLiburuan ere aipatzen da jendeari zelan esaten nion ez daukat denborarik galdetzen zidatenean noizko hurrengo liburua. Hori gezurra da. Uste nuen literaturak eman zidana baino gehiago emango zidala, edo aldaraziko ninduela, eta konturatzen zara ez dela horrela. Barruan neukan ideia bat, eta gero egiaztatzen duzu praktikan eta benetan ez dela hori, ez zaituela aldatu. Eduki nuen literaturarekin haserretuta egon nintzen momentu bat. Ezin nuen hori barkatu. Baina berriro adiskidetu gara.\nBarkamen prozesua nolakoa izan da?\nLuzea! 13 urte! Gehiago etorri da konturatzetik ez literaturak ez beste ezerk sekula errealitateaz ez zaituela osatuko. Horri buelta ematetik etorri da, konturatzetik ezin dela bilatu edo eskatu gauza inposiblerik. Lantzean behin zure burua berrinbentatu behar duzu, eta horrekin pozik geratu. Eta listo.\nLabartzan kokatu duzu “Erreka haizea”. Zure Obaba literarioa da?\nBai, hori izango litzateke. Bai herriak eta bai pertsonak fiktizioak dira, Hiria ere agertzen da, maiuskulaz, baina izen barik. Apur bat urruntzeko saiakera bat da. Badauzkazu benetako tokiak edo pertsonak buruan, baina urruntze prozesu bat egiten duzu ez izateko pertsona edo toki hori, horren inguruan asmaketa egin ahal izateko eta mundu literariora ekarri ahal izateko, fikzio-errealitate muga labankor horretan kokatzeko.\nBatzuetan sinistu dut Sonia dela kontatzen duena. Errore handian erori naiz?\nEz. Oso autobiografikoa da. Beno, autobiografikoa ez da, ez baita nire bizitza kontatzen, nahiz eta nire bizitzan gertatu diren gauza batzuk kontatu. Baina bai dago oinarrituta benetako bizipenetan. Eta gainera, horrela izatea nahi izan dut. Esaten da hoberen ezagutzen duzun errealitate partikular horretatik atera ahal direla ondorio orokorrak. Uste dut biderik eraginkorrena dela aparteko teoriarik eratu barik, norberaren bizipenetatik ondorio orokorretara salto egin ahal izatea, garapen bat egin ahal izatea, irakurtzen duenak ere bere burua edo bere bizipenak hor islatuta ikusi ahal izateko.\nGaldera asko egiten dira “Erreka haizea-“n. Erantzunak topatu dituzu?\nPentsamendu bakoitzaren atzean beti dago zuk zure buruari egiten diozun galdera bat, edo galdera inplizito bat. Horren inguruan hasten zara burutazioak eta hausnarketak egiten. Galdera guztiek badaukate erantzun bakar eta zehatz bat? Ez dut uste. Eduki ahal dute erantzun bat baino gehiago. Momentu bakoitzean erantzun bat izan ahal da. Handik denbora batera beste bat, edo segun-eta nork jasotzen duen galdera, erantzun bat emango dio.\nNietzscheren aipu batek irekitzen du narrazioa. Eta testuetan agertzen zaizkigu Kant, Marx, Lenin, Mao… Filosofiako teorikoek zertarako balio dute XXI. mende honetan?\nUste dut ez dela ezer berririk sortzen. Egiten dena da beste batzuek egindakoaren gainean, bersortu. Bai literaturan, bai pentsamenduan. Pentsamendu oso berria eduki ahal dezakezu, baina ez baduzu ondare bat egin beste batzuek gai antzekoen inguruan jadanik pentsatu duten horren inguruan, edo hortik abiatzeko, uste dut nahiko hankamotza izango dela. Oso filosofiazalea naiz, apur bat freaky ere bai…\nTarteka A-z hasten diren izeneko protagonistekin ipuin-fabulatxoak ere tartekatu dituzu. Hor kontaten dituzunak ez zenituen nahi beste testuen egiturarekin kontatu?\nJakin dut oso liburu eklektikoa izango zela, eta apurtzeko, dena kontakera antzeko edo berdina ez izateko tartekatzen dira, zelanbait egitura apurtzeko. Ez dakit lortzen duen, baina beno…\nAmetsek ere toki handia hartzen dute. Literaturako oinarri den sinesgarritasunari izkin egiteko modu bat izan dira?\nHorrelako ametsak izanda, kontatu behar nituela pentsatzen nuen! Bestela ahaztu egingo zitzaizkidan! Bene-benetako gauza bakarra liburuan, ametsak dira. Ametsa izenburu horren azpian dakarrena hala da. Horrelako ametsak… aprobetxatu behar dira! Askotan ibiltzen gara idazleak gauzak atrapetan, gero aprobetxatu ahal izateko.\n“Maitasuna” ere izan zitekeen beste azpitituluetako bat?\nMaitasuna esaten dugunean ez dira bakarrik gauza eder eta politak. Normalean, gainera, justu kontrakoa izaten da maitasunak ekartzen duena. Sentimendu oso bortitzak, oso arraroak, kontrolaezinak… Horrelako batzuk agertzen dira. Andoni koitadua -ez dit penarik ematen-… Amaitu nuenean pentsatu nuen: “hil egin dut, burua apurtu diot, azazkalekin arramazkatu diot aurpegia…”. Beno, ba hori ere maitasuna da. Ea ez duen leidutzen…\nEskatu omen diozu ez irakurtzeko…\nBai, ze lotsa ematen dit. Arraroa da. Horren pertsonala da idazten duzun guztia, eta alde batetik, ez dizu inporta mundu zabalak horren inguruan jakitea, baina hurbilen daukazun pertsonak bai. Bere aurrean biluzik uzten nau. Beste jendearen aurrean biluzteak ez dit axola, ez zaituzte horren ondo ezagutzen, baina oso-oso ondo ezagutzen zaituen pertsonaren aurrean horrela biluztea… Denok gordetzen dugu zeozer horrelako hurbileko harremanetan. Babesteko modu bat da. Nik, behintzat, sentitzen dut premia hori.\nEta ez dakizu irakurri duen…\nUste dut ezetz. Atal batzuk igoal bai. Baina osorik ez. Eta irakurri badu, ez du komentariorik egin. Oso-oso-oso diskretoa izan da.\nHizkuntzaz ere asko idatzi duzu. Euskara etxetik jaso ez arren, euskaraz sortzea erabaki duzuen belaunaldi honetako idazle batzuek. Meritu doblea da zuena?\nEz dut uste meritu doblea denik. Edo ez dut horrela bizi nahi. Askotan esaten dute euskaldunzaharrek zelako meritua daukazuen euskaldunberriek. Hautu bat da. Euskaldunzahar asko daude euskarari atera ahal diezaioketen probetxu guztia ateratzen ez dietenak. Euskararen erabileran, bai idaztean, bai erabiltzean, bai euskaraz bizitzean, hautu personal bat egin behar duzu. Bakoitzari kostatuko zaio gehiago edo gutxiago zirkunstantzien arabera, baina mundu guztiari kostatzen zaio. Ez nuke nahi euskaldunberriak ipintzea aldare moduko batean, “zuek bai meritua”. Ez.\n“Tildea kentzeak ez du euskaldunago egingo abizena”\nAi, bai. Beti adibide berdina ipintzen dut: Gorka Knörrek bere dieresia badauka, nik, neure tildea. Oso arraroa egiten zait González tilde barik ikustea. Eta ohitura dago ezabatzekoa. Gaztelerazko abizen bat da, eta tildea dauka! Mojen eskolan ikasi nuenez, ortografia barru-barruraino sartuta daukat. Tildea kentzeak ez du euskaldunago egingo abizena. Berdin dago, baina txarto idatzita. Urteetan ikusi dugun zerbait da tildea kentzea. Igoal Euskaltzaindiak dio horrela idatzi behar dela, baina ni González tildearekin naiz. Eta bada jatorri horretaz eta zaren horretaz ez lotsatzeko aldarrikapen bat ere.\nBarakaldokoa zara eta…\nEstigma apurtxo bat bada, eta beti izan da. Sasoi batzuk izan ziren norbaiti Barakaldakoa zinela esan eta kanta hori kantatzen zizuna. Behin, tira. Baina ez zeukan graziarik. Bilbokoa nintzela esaten nuen, kantzio hori ez entzutearren. Kantsatzen zuen.\nMilitantziari buruz ere hausnartzen duzu. Badu zerikusirik izan duzun esperientzia pertsonalarekin?\nNiretzako militantzia nire bizitzaren parte garrantzitsua da, pertsona moduan egin nauen aldagai funtsenetako bat da. Liburuan ez da agertzen bereziki botere-harreman gogorrik militantziaren inguruan, egon badaude, baina nire ibilbidean ez dira izan oso funtsezkoak, eta ez dut barrutik bizi izan; zorte hori izan dut. Nahiz eta badakidan edozein esparrutan modutan, gauza horiek gertatzen direla.\nOraindik, beraz, militantziak zure bizitzaren parte garrantzitsua izaten jarraitzen du…\nBai. Badaude funtsezko gauza batzuk bizi osorako zure parte izango direnak, eratu egiten zaituztenak eta mundua ikusteko moldea eratzen dizutenak, eta horrek lagunduko zaitu bizi osorako. Niretzako hala da.\nLiburu honetan heriotzaz hitz egingo dela hasieratik diozu. Suizidioa den tabuak toki handia hartzen du.\nHori izan liteke liburuak daukan beste balioetako bat: nahiko tabu diren gauza batzuen inguruan berba egitea modu zabal batean eta estigma hori apur bat kentzea, edo jendeak hobeto ulertzea, edo ulertaraztea zati batean bada ere, zer pasatzen den zure burutik, zelako sentipenak izaten dituzun horren inguruan. Suposatzen dut jende askok bere burua ikusi ahal duela islatuta eta identifikatuta sentitu horrelako ataka batean. Gai horietaz berba egin behar da zerbait lortu nahi badu norberak eta inguruneak. Azken finean… zelako zorte txarra eduki dugun, ezta?\n“Niretzako aurkikuntza izan zen Miyó Vestrini”\nVirginia Woolf. Anne Sexton. Alfonsina Storni. Sylvia Plath. Ingeborg Bachmann. Alejandra Pizarnik. Miyó Vestrini. Marina Tsvetaieva. Idazle hauek lotzen dituena, kalitateaz gain, beren buruaz beste egin izana da.\nNiretzako aurkikuntza izan zen hemen jende gehienarentzako ezezaguna den Miyó Vestrini. Gazteleraz idatzi zuen, baina ez dauka libururik argitaraturik estatu espainolean. Bere obra Latino Amerikan aurkitu behar duzu. Denek euren buruaz beste egin zutelako aukeratu nituen. Saiatu naiz eurengana hurbiltzen emakume moduan. Zortea izan dut horiek guztiak idazleak izatean, euren pentsamenduen eta euren berri izan dudala euren berbetatik. Ez zerk eraman zituen amaiera horretara, baina hurbilketa bat egin nahi izan nuen eurengana. Ez idazle moduan, ez dagoelako konparazio posiblerik, baina bai euren buruaz beste egin zuten emakume gisa.\nTestuan, gizaki baino, andreki gisa definitu duzu emakumea eta feminista aldarrikatu.\nHainbat mendetan saiatu gara emakumeak gizaki moduan onartzea, eta ez. Ez gara gizakiak. Andrekiak gara. Feminismoaren historian garapen bat egin da horren inguruan, baina da modu bat ideologia feministaren garapenaren inguruan hainbesteko albisterik ez daukan batek, oso-oso esaldi erraz batekin errealitatea ulertzeko eta norbera munduan kokatzen laguntzeko.\nBiztanleriaren gehiengoa izatea ez omen da zorionekoa. Zuk lortu duzu emakume izaten ikasi eta zorioneko sentitzea?\nZoriontsuak izatea posible da, baina ez da zorioneko gauza. Pribilegio batzuk falta ditu biztanleriaren zati handienak. Beste partean daudenak dira pribilegioak dituztenak eta zure kokapena zailagoa da. Orokortasuna buruan daukagunean, gizon zuri eta klase ertainekoak dira. Eta gutxien-gutxiengoa dira. Gehiengo-gehiengoa ez gaude zorioneko talde horretan. Andre jaiotzea eta andre izatea, berez, ez da zorionekoa, zure patua zailagoa izango da, gauza guztietan.\nEuskal tradizio literarioko “Bereterretxeren Kantoreko” Mari Santz, Margarita… azaltzen dira “Erreka haizea-“n. Ez da zure lanetan agertzen diren lehen aldia…\nBegira, begira, laztu egiten zait ilea! Oso gogorra da, sekulako indarra duten irudiak ditu. Margarita odola ahurka batzen imajinatzen duzu Bereterretxe hilda eta… Inpresionantea da. Asko gustatzen zait.\nEgia iraultzailea dela idatzi duzu. Sinisten duzu iraultzan oraindik?\nNik bai. Uste dut ez dela sekula bistatik galdu behar, ipar orratza izan beharko luke ekintza politikoetarako, norberarentzako… iraultzan benetako ahalegin bat dagoelako. Zerbait iraultzea zerbaiti buelta ematea da, guztiz: zure munduan, zure inguruan, zure buruan…\n“Emakume izatea dagoeneko ez da exotikoa”\nSimone Young orkestra zuzendariaren aitzakian (argazkian), kontatzen duzu nola badagoen beirazko sabai bat emakume orkestra zuzendarientzat. Literaturan ere bai?\nUste dut euskal literaturan apur bat aldatu direla gauzak azkeneko hamarkadetan. Adibide moduan, Ugerra eta kedarra idatzi nuenean, entrebista gehienetan aipatzen zidaten emakumea eta gaztea nintzela. Martziano bat nintzela zirudien. Gainera, elkarrizketak egiten zituzten gehienak gizonezkoak ziren. Orain, bestelako errealitate bat topatzen ari naiz, eta hamarkada bi ere ez dira pasatu. Orain inork ez dizu esaten emakumea eta idazlea zarela -ja gaztea ezin didate esan-. Gero eta emakume gehiago ikusten duzu, eta horrek dena aldatzen du. Emakume izatea dagoeneko ez da exotikoa. Badoa garatzen. Egia da euskal literaturaren historia oso-oso berezia dela: ez dauka historia handirik, orduan, dena egon da egiteko, eta oraindik ere hainbat gauza egiteko daude. Emakumeentzako literatura ere orain ez da entzuten elkarrizketetan edo artikuluetan, eta orain dela gutxi arte nahiko orokorra zen emakumeentzako literaturaz edo emakumeen literaturaz hitz egitea. Hori ere askotan izan da edo exotikoa -emakume idazle gutxi daudenez edo protagonista emakumea bada, antza, emakumeentzat idazten duzu-, edo, beste kasu batzuetan, destainaz ere erabiltzen zen: emakumeek egiten badute literatura eta emakumeak badira ardatz, ez da unibertsala, baliotsua.\nSusarekin argitaratu duzu lan hau, lehen aldiz. Arrazoiren bat egon da atzean?\nPisuzko arrazoi bat egon zen. Durangoko Azokan ardoak edaten, Gorka Arrese zegoen tartean eta esan nion “begira Gorka, badaukat gauza bat, bidaliko dizut eta kaka zaharra bada, esaidazu, kariñoarekin”, eta beste ardotxo bat…\nBaina ez da Gorka Arrese izan editorea…\nEz! Gorkak utzi egin du eta orain Leire (Lopez Ziluaga) dago. Oso polita eta berezia izan da, niretzako berraste bat izan delako eta Leire editore lanetan hasiberria zelako. Biontzako hasiera bat. Oso-oso pozik nago egin didan edizio lanarekin. Uste dut hasiera batean bidali nuenetik geratu den liburura, lan ona egin duela. Ekarpenak egin dizkit eta batzuetan, berak esan baino arinago banekien zer kendu, ipini… Sintonia ona eduki dugu.\n“Andre errebeldea” idazteko asmoa da hurrengoa?\nHori ez daukat buruan, baina ideia pilo-piloa ditut: “Idatzi behar dut honetaz, zelako ideia ona” eta apuntatzen dut… Liburu batekin bukatzean oraindik burua horretan kokatuta daukazu, ez zaude beste proiektu batekin hasteko moduan. Baina konturatu naiz, hona nentorrela autobusean, apur bat urruntzen nagoela liburutik, ez dudala sentitzen horren hurbil. Bera hasi da bere bizimodua egiten eta nik burua kokatu ahal dudala beste gauza batzuetan.\nEz dira, beraz, beste hamahiru pasatuko Sonia Gonzálezen berri izan gabe…\nEz, ez, ez!!


» Idatzia Arnaldo Otegi\n– Alde batetik, ez da samurra etxeko bat espetxean izatea; are gutxiago funtsezko justifikaziorik gabe, itsukeriaren edo estrategia kalkulatuaren ondorio denean. Elgoibarko plaza handi honetatik gure elkartasuna, babesa eta besarkada adierazi eta eman nahi diegu Arnaldori eta haren etxeko Loli, Asentsio, Mari Juli, Hodei eta Garaziri. Une gogorrak pasatzen ari zarete, baina zuengandik hurbil gaude.\n– Beste alde batetik, Elgoibartik haratago joanda, ezinbestekoa dugu azken bolada honetan Euskal Herrian gertatu diren aldaketa eta mugimenduei erreparatzea: Altsasuko eta Bruselasko adierazpenak, alderdi abertzaleen arteko harremanak eta abar. Egoera honetara iristeko premiazkoa izan da Arnaldoren lana eta etorkizunean eman beharreko pausoetan ere, gure ustez, funtsezkoa izango da haren aportazioa. Hauxe da, hain zuzen, Arnaldoren askatasuna eskatzeko bigarren arrazoia.


Loginizer – WordPress plugina | WordPress.org Euskara\nwiggers 2021(e)ko urriaren 8(a)\nmarklevir 2021(e)ko urriaren 4(a)\nrobinhoodgroupltd 2021(e)ko irailaren 24(a)\nrnazar 2021(e)ko irailaren 21(a)\nedwinbelen 2021(e)ko irailaren 20(a)\nlovesugar 2021(e)ko irailaren 10(a)\nIrakur itzazu 847 berrikuspen guztiak\n“Loginizer” software librea da. Ondoko pertsonek egin dizkiote ekarpenak plugin honi.\nLoginizer 6 eskualde-ezarpenetara itzuli da. Eskerrik asko itzultzaileei beraien ekarpenengatik.\nItzul zaitez Loginizer zure hizkuntzara.\nDutch, Dutch (Belgium), English (South Africa), English (US), Spanish (Colombia), Spanish (Spain), eta Spanish (Venezuela).\n5 izar 790\n4 izar 25\nIzar 1 22


Hezkuntza-blogak, nola atera partida | Consumer\nHezkuntza-blogak, nola atera partida\nIkasle, guraso eta irakasleentzat oso baliabide erabilgarria dira edulog-ak, komunikazioa eta elkarlana sustatzen dituztenen artean\nBlogak oso tresna erabilgarriak dira XXI. mendeko ikasleentzat, nahiz eta beti ez zaien partidarik onena ematen. Teknologia berriak gero eta gehiago erabiltzen dira ikasgeletan, eta komeni da jakitea nola aprobetxatzen dituzten. Artikulu honetan azaltzen da zer den blog hezitzaile bat, nola balio duen ikasleentzat, gurasoentzat eta irakasleentzat, eta, horrekin batera, ekimen onenak saritzen dituen lehiaketa batean parte hartzen duten hezkuntza-blogen aurkezpena.\nZer da blog hezitzailea?\nBlog hezitzaileek ikasgelako bizitza islatzen dute, eta bertan egunero garatzen dena\nEdulog-ak edo blogak baliabide erabilgarriak dira ikasleentzat, gurasoentzat eta irakasleentzat. Irakasleak, batez ere, irakasleak dira, ematen dituzten irakasgaietan zentratuta edo beste ikastetxe batzuetako irakasleekin lankidetzan. Baina, batez ere, hezkuntza-blogek “ikasgelan Iktak erabiltzeko ateak irekitzen dituzte tresna pedagogiko gisa”, defendatzen du Espiral, Hezkuntza eta Teknologia, hezkuntzari aplikatutako informazio-teknologietan interesa duten irakasleek osatutako elkartea.\nErakunde horretako lehendakari Juani Muñoz jaunak uste du erabilgarriak direla eta, gainera, “XXI. mendeko ikasgeletan ezinbestekoak izan beharko liratekeela”. “Ikasgelaren bizitza eta egunerokotasunean garatzen dena islatzen dute: aurrerapenak, aurkikuntzak, gogo-aldarteak, zalantzak, sormena…”, zehazten du. Bere iritziz, komunikatzeko eta esamolde “ezinhobea” dira, bai ikasleentzat bai guraso eta irakasleentzat; izan ere, ikasleen ikaskuntzen bilakaera ere jasotzen dute, “eskolan benetan egiten dutena eta partaide egiten bazaie”. “Irakasleen eta familien arteko konplizitate hori sortzeko modu bikaina da”, azpimarratu du.\nEdukiari dagokionez, ikasle txikienei zuzendutako blogek izaera orokorra dute nagusiki; zaharrentzako ededulogak, berriz, arlo jakin batean espezializatuta daude, eta “ikasleek parte hartzeko aukerak ugaritu egiten dira”.\nNola aprobetxatu edulog bat\nBlogak ez dira beti tresna pedagogiko gisa erabiltzen ikasgelan. “Batzuetan, tresna ez ezagutzeagatik, eguneroko errutina apurtzea, teknologiari fobia izatea edo barne-motibaziorik eza”, esan du Muñozek, eta gutxi dira blogetara jotzen duten irakasleak, ohiko moduan. Hala ere, horiek zeharka lan egiteko aukera ematen dute, ezagutza aberasten dutenak. Esperientzian parte hartzen dutenek, idazten den gaiari buruz gehiago jakiteaz gain, teknologia berrietan dituzten gaitasunak hobetzen dituzte.\nNola atera etekina blogei? Interesa duten alderdi guztien zerbitzura egon behar dute, batez ere, ikasle eta irakasleek. Blog bat modu errazean sortzeko, Interneten argitaratzeko eta tresna hori erraz eta azkar erabiltzeko aukera dute denek. Gainera, Espiral gogoratzen du, “hezkuntza-eduki digitalak partekatzeko eta ikaslea ikasgelatik kanpo ikasteko espazioa eta denbora luzatzeko euskarri egokia ematen du”.\nMuñozen arabera, adierazpena, komunikazioa, ikerketa, motibazioa, sormena, pertsonen arteko harremanak, elkarlana, erantzukizuna eta parte hartzen dutenen konpromisoa sustatzen dute. “Gure helburu pedagogikoen arabera, alderdi horietako bakoitzean eragin handiagoa edo txikiagoa izan dezakegu”, azpimarratu du. Horregatik, oso atsegina da blog bat ongi erabiltzea. Espiralak hau gomendatzen du:\nIkasleak. Helburua ikasleen parte-hartze sortzailea da, baina hori lortzea bloga zuzentzen zaien ikasleen adinaren araberakoa da. Txikienek ez dute legezko adinik posta elektronikoko kontu bat irekitzeko, ezinbesteko baldintza baita blog batean argitaratzeko. Horregatik, Espiralak ikasgela osoarentzako posta-kontu bat irekitzea gomendatzen du, irakasleak kudeatua.\nGurasoak. Batez ere, ikasle txikienen gurasoak dira blogetan gehien inplikatzen direnak. “Izugarri gustatzen zaie eskolan egiten diren hezkuntza-proiektuetan parte hartzeko leihoa izatea”, dio Espiralak. Ikasleak handiagoak direnean, gurasoen parte-hartzea sustatzea oso interesgarria da, bai partekatutako materialak sartzen direlako, bai blogean argitaratzeko informazioa sortzen dutelako, eta haiek ezagutzen dituzten estekak bidaltzen dituztelako. Webean aurkitutako eduki digitalak ematen dira, edo beraiek egindakoak.\nIrakasleak. Hezkuntza-etapa guztietan aprobetxatzen dituzte, ikasleen adinaren eta irakasgaiaren arabera. Ikasleek, gainera, “teknologiak erabiltzeko gaitasun handia” dute, eta horrek Informazioaren eta Komunikazioaren Gizartearekin bat datozen metodologiak eta gaitasun berriak garatzea eskatzen du.\nEdulog-en Espiral saria\nAurten VII. Edulogs-eko Espiral Saria izango da. “Bloga ikasgelan probatu, ikertu, sortu eta erabiltzera bultzatu duten irakasle asko” aitortzen dituzten ekimenei aitortzen diete horiek, azaltzen du Juanmi Muñozek. Deialdi bakoitzean, blog-kopurua handitzen da. Iaz 1.800 baino gehiago izan ziren, eta horrek hezkuntza-balioa handitzen lagundu zuen.\nEdulog-en Espiral Sariek irizpide pedagogiko jakin batzuei erantzuten dieten proposamenak onartzen dituzte\nLehiaketaren epaimahaia hezkuntzaren alorreko boluntarioek osatzen dute. Blogak aukeratzeko, irizpide pedagogikoak baloratzen dituzte, hala nola blogaren erabilgarritasun didaktikoa, antzinatasuna (gutxienez seihileko batekoa izan behar du), argitalpen-maiztasuna, artikulu-kopurua eta eskainitako baliabideak, web 2.0 tresnak, ikasgelan egindako jarduerak eta eskainitako baliabideak, eta irakurleen atzeraelikadura, blogean iruzkinak eginez.\nLehiaketaren webgunean bertan argitaratzen dira sari horiek jasotzen dituzten blogetarako estekak, baita hezkuntza ulertzeko proposamenak ere, besteak beste, txikienak, Bigarren Hezkuntzako musika eskolei laguntzeko proposamenak, ingelesa ikastea eta informatika. Parte hartzeko azken eguna 2013ko apirilaren 7a da.\nbloga gela ikasleak nuevas tecnologías-eu padres-eu


Natxo Lezkano, beste urtebetez Quesos Cerrato taldean | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak » Natxo Lezkano, beste urtebetez Quesos Cerrato taldean\n(ARGAZKIA: baloncestoconp.es) Natxo Lezkano teknikari bizkaitarrak beste urtebetez jarraituko du Urrezko Adecco Ligako Quesos Cerrato Palencia taldean, klubeko zuzendaritza batzordearekin ajordio batera heldu ondoren.\nLezkano 2007/08 denboraldiaren erdian heldu zen, eta hurrengo denboraldian Palencia Baloncesto taldeak igoera lortu zuen. Natxo Lezkanok azken bost urteetan palentziako taldea zuzendu du, estatuko bigarren mailan aritu dena. Azken 2013/14 denboraldian, Urrezko Adecco Ligako Playoff-etara sailkatu da.\nJavi Durango zendu da, bizkaiko saskibaloiaren historia Hurrengo sarrera :\n20 Urtez Azpikoen Bizkaiko Selekzioaren deialdia LI. Madalenak Torneorako\n14/07/2016 • Nagusiak, Selekzioak


Armeniako presidenteak hauteskundeak aurreratzeko eskatu du | Mundua | Berria\nKarabakh Garaiko ituna\nArmeniako presidenteak hauteskundeak aurreratzeko eskatu du\nAlderdi politikoekin izandako bilkuren ostean, Sarkisianek ondorioztatu du bozak egitea «saihetsezina» dela; Paxinian lehen ministroaren dimisioa ere exijitu du.\nPaxinianen dimisioa eskatzeko iragan astean egindako protesta bat, Erevan hiriburuan VAHRAM BAGHDASARYAN / EFE Tamaina handiagoan ikusi\n2020ko azaroak 17 12:06\nErrusiak, Azerbaijanek eta Armeniak Karabakh Garaiko gerra gelditzeko sinatu zuten akordioak haserre handia eragin du azken herrialde horretan, Nikol Paxinian lehen ministroaren etorkizuna kolokan jartzeraino. Ituna adostu zutenetik, protestak etengabeak izan dira Kaukasoko herrialdean, besteak beste Paxinianen dimisioa eskatzeko, eta, egunek aurrera egin ahala, agintaria zilegitasuna galtzen ari den sentsazioa gailendu da. Hura kargutik kentzea eskatu duen azken politikaria Armen Sarkisian izan da, Armeniako presidentea; alderdi politikoekin eta talde zibilekin egindako bilkuren ostean eman du bere iritziaren berri, argudiatuta bozak aurreratzea «saihetsezina» dela.\nEgungo egoera gailentzeko, eta herrialdea «zirrara politikoetatik kanpo» mantentzeko, Sarkisianek proposatu du batasun nazionaleko gobernu bat sortzea: «Espero dut indar politiko guztiak egungo egoeraren arduraz, garrantziaz ohartu direla». Nahiaz haratago, Armeniako presidenteak eskumen gutxi ditu, eta ez du hori eragiteko aukerarik; izan ere, Paxinian Asanblea Nazionalak ken dezake kargutik, baina, egun, gobernuburuaren Nire Pausoak aliantzak du gehiengoa parlamentuan.\nHalere, Armeniako presidentearen arabera, «alderdi politiko askok» nahi dute gobernuburuak dimisioa ematea: «Azken egunotan kontsulta politikoak izan ditut, eta hainbat bilera indar parlamentarioekin eta ez-parlamentarioekin, gobernuz kanpoko erakundeekin eta beste hainbeste lagunekin. Diasporako taldeekin ere bai. Gehiengo handi bat ados dago auzi batean: lehen ministroak dimisioa eman behar du, edo agintaldia amaitu, konstituzioa errespetatuta eta hauteskunde aurreratuetara deituta». Oposizioko alderdi politiko guztiak Karabakh Garaiko itunaren aurka agertu dira, «umiliazio bat eta kapitulazio bat» delakoan.\nAsteotako protesten eta haserrearen harira, Zohrab Mnatsakanian Atzerri ministroak dimisioa eman du, atzo jakinarazi zuenez; aldiz, Paxinianek bi aldiz adierazi du ez duela lehen ministroaren kargua uzteko asmorik. Iragan astean horretaz bozkatzeko saio bat hasi zuten Asanblea Nazionalean, baina bertan behera utzi behar izan zuten, quorum faltagatik.\nKarabakh Garairako adosturiko akordioaren arabera, Azerbaijanek konkistaturiko eremuak galtzeaz gain, Armeniak kontrolpean zituen hiru eskualde emango dizkio Bakuri: Karabakh Garaiaren mendebaldean dagoen Kalbakhar, ekialdeko Aghdam, eta, azkenik, hego-mendebaldeko Lachin.\nItun horretaz, armadako koronel Onik Gasparianek MediaMax albiste agentziari azaldu dio «aukera txar baten eta tragedia baten artean» erabaki behar izan zutela; izan ere, Azerbaijango armadaren aurrerapausoak etengabeak izaten ari ziren irailaren 27an gerra hasi zutenetik: «Politikari batzuek diote armadak egiazkoa ez den [gerraren] paisaia bat aurkeztu zuela. Akusazio horiek ez dute bat egiten errealitatearekin».\nPaxinianek ere aitortu zuen akordioa «txarra» dela, baina argudiatu zuen armadaren gomendioari jarraituta erabaki zuela su-eten iraunkor bat adostea Azerbaijanekin eta Errusiarekin.\nHiru sinatzaileek itun horretan jaso zuten hildakoak trukatzea. Peter Maurer Gurutze Gorriaren Nazioarteko Batzordearen presidenteak baieztatu du Erevanek eta Bakuk 200 gorpu trukatu dituztela dagoeneko; datozen egunetan jarraituko dute gainerakoekin.\nIrailaren 27tik azaroaren 10era arteko gerran mila eta 5.000 militar artean hil dituzte bi aldeek, azken datuen arabera.


Dakine O.G. Shamrock - at\n/ Dakine O.G.\nDakine O.G. Shamrock\nArtikelnummer: 7000004 Geschlecht: Herren\tLieferzeit - Werktage: 4 - 7\nDakine O.G. Zusatzinformation Zusatzinformation


US5263716A - Multiple tier gaming machine - Google Patents\nMultiple tier gaming machine Download PDF\nUS5263716A US07824118 US82411892A US5263716A US 5263716 A US5263716 A US 5263716A US 07824118 US07824118 US 07824118 US 82411892 A US82411892 A US 82411892A US 5263716 A US5263716 A US 5263716A\nUS07824118 1990-02-08 1992-01-23 Multiple tier gaming machine Expired - Fee Related US5263716A (en)\nUS07476048 US5102134A (en) 1990-02-08 1990-02-08 Multiple tier random number generator\nUS07824118 US5263716A (en) 1990-02-08 1992-01-23 Multiple tier gaming machine\nUS07476048 Continuation-In-Part US5102134A (en) 1990-02-08 1990-02-08 Multiple tier random number generator\nUS5263716A true US5263716A (en) 1993-11-23\nUS07824118 Expired - Fee Related US5263716A (en) 1990-02-08 1992-01-23 Multiple tier gaming machine\nUS (1) US5263716A (en)\nEP0746392A1 (en) * 1993-12-03 1996-12-11 Spintek International Electronic gaming apparatus\nWO2010097402A1 (en) * 2009-02-24 2010-09-02 Betware Hf. A system for hosting a game\nEP0746392A4 (en) * 1993-12-03 2002-01-30 Spintek Internat Electronic gaming apparatus\nFree format text: ASSIGNMENT OF ASSIGNORS INTEREST.;ASSIGNOR:SMYTH, RICHARD E.;REEL/FRAME:006074/0515


Muga zergei ihesi, Harley Davidsonek ekoizpen zati bat aterako du AEBetatik | Ekonomia | Berria\nMuga zergei ihesi, Harley Davidsonek ekoizpen zati bat aterako du AEBetatik\nTrumpi erantzunez, EBk%31ra igo dizkie tarifak AEBetako motorrei. Etxe Zuriak Txinaren inbertsioak mugatu nahi ditu teknologia arloan\nHarley Davidson markako motor bat, artxiboko irudi batean. IAN LANGSDON / EFE\nErasoen eta kontraerasoen artean, muga zergen gerrak AEBetako ikurretako baten enpresa estrategia aldarazi du. Harley Davidson konpainiak atzo jakinarazi zuen AEB Ameriketako Estatu Batuetatik kanpora aterako duela ekoizpenaren zati bat. Europako Batasunera saltzen dituen motorrak AEBetatik kanpo ekoiztea erabaki du, Bruselak AEBetako motorrei jarritako %31ko muga zergei izkin egiteko. EBrena kontraeraso bat izan da, lehen kolpea Donald Trumpen gobernuak eman baitzuen, Europako altzairuari %25eko muga zergak ezarrita eta aluminioari %10ekoak.\nMilwaukeen du egoitza nagusia Harley Davidsonek, Wisconsinen, eta iaz, esate baterako, 40.000 motor saldu zituen Europara. AEBen atzetik, Europako Batasuna du bigarren merkaturik handiena. Joan den barikura arte, AEBetatik EBra saldutako motor bakoitzeko %6ko muga zerga ordaintzen zuen Harley Davidsonek, baina hilaren 22az geroztik %31 pagatu behar ditu. Igoera horrek 1.900 euro garestituko du motor bakoitza. Gainkostua erosleei ordainarazita Europan salmentak asko jaitsiko litzaizkiokeela uste du konpainiak, eta ondorioztatu du errentagarriago zaiola motorrak AEBetik kanpo ekoiztea eta, gero, Europara saltzea.\nBurtsen erantzun txarra\nKonpainiak ohar bidez azaldu du ez dela bere «lehentasuna» ekoizpenaren zati bat herrialdetik ateratzea, «baina aukera jasangarri bakarra da, EBko bezeroek eskura izan ditzaten gure motorrak, eta negozioa bideragarria izan dadin Europan».\nEnpresak ez du zehaztu zein herrialdetan ekoitziko dituen Europarako motorrak, baina iragarri du bederatzi eta hamazortzi hilabete bitartean beharko dituela produkzioa beste herrialde batera ateratzeko. Hiru fabrika handi ditu AEBetan: Yorken (Pensilvania), Kansas Cityn (Missouri) eta Menomonee Fallsen (Wisconsin). Herrialdetik kanpo, beste lau lantegi ditu: Australian, Brasilen, Indian eta Thailandian.\nHarley Davidsonen erabakiak agerian utzi du Trumpen politika protekzionistak albo kalteak ere eragingo dituela AEBetan bertan, hango enplegua kaltetuz. Altzairuaren eta aluminioaren sektorea lagun ditzake, baina motorrena, esaterako, kaltetu.\nBaina muga zergen norgehiagoka hasi baino ez da egin. Trumpek begiz jota du EBko autogintza, eta mehatxu egin dio Bruselari: ez badu ezabatzen AEBetako auto inportazioentzako %10eko muga zerga, AEBek %2,5etik %20ra igoko dizkiete tarifak Europako autoen inportazioei.\nEuropari ez eze, Txinari ere mehatxuka jarraitzen du Etxe Zuriak. The Wall Street Journal egunkariaren arabera, AEBetako Ogasun Departamantua arau berri bat ontzen ari da, Txinako inbertsioak mugatzeko. Trumpek bi helburu dauzka: Txinako konpaniek ez erostea AEBetako konpainia teknologikoak, eta txikitzea AEBetatik Asiako herrialdera doan teknologia esportazioa. Kazetaren arabera, enpresa baten jabetzaren %25etik gora txinatarren esku badago, ezingo dute erosi AEBetako teknologia enpresarik.\nMomentuz asmo hutsa bano ez da Etxe Zuriarena, baina galerekin erantzun zioten atzo AEBetako burtsek.


Vudu - Wikipedia, entziklopedia askea.\nVudu (frantsesez Vaudou) Haitin jatorria duen erlijio sinkretiko mota bat da, definizioz osagai desberdinak batu egiten dituena. Funtsean, oinarria Mendebaldeko Afrikako sinesmen eta praktiketan dauka, zehazki Ghana, Togo, Benin eta Nigeriakoak, handik Karibe aldera eramandako esklaboen bidez transmititutakoa, katolizismoarekin nahasturik.\nVudu ekitaldi bat Haitin.\nVuduaren arabera, Lwa edo Loa jainko-jainkosak Bondyè izeneko jainko handiaren menpe daude, eta gizakien asuntoetan eragiten dute, izaki nagusia horretan sartzen ez delarik. Hildakoak gurtzen dituzte, beti ere hauek gizaki biziak gaiztakerietatik babesteko.\nHaitiko praktikak lotuta daude New Orleans, Kuba eta Brasilen afrikar jatorrizko jendeak egiten dituen antzeko jarduerarekin, beste batzuen artean. Haitiko Iraultzan, XVIII. mendearen amaieran, vuduak garrantzi berezia eduki izan zuen.\n"Houngan" izenekoak gizonezko apaizak dira eta "mamboak" emakumezkoak.\n(Ingelesez)(Frantsesez)"Vodou, Power and Performance in Haiti and its Diaspora"\nAzken aldaketa 28 azaroa 2019(e)an, 10:26(e)tan\nOrriaren azken aldaketa: 28 azaroa 2019, 10:26.


Utorak 27.06.2017. 23:51\nGospodine Skote, lepa srpska rec, koliko americkih marinaca ima u Srbiji. Ima li tko ono sto kokoske nosi da iznese narodu taj podatak, Hvala.


Europako 20 herrialdetako enbaxadoreek Batzarretxea bisitatu dute - Busturialdeko Hitza : Busturialdeko Hitza\nEuropar Batasuneko Diplomazia Taldeak eta Europar Batzordeko ordezkariek Gernika-Lumoko Batzarretxea bisitatu dute gaur, EBko lehendakaritza kontseiluak antolatutako bidaia batean. Hain zuzen, Europako 20 enbaxadorek ezagutu dute Bizkaiko Batzar Nagusien egoitza.\nAna Otadui Batzar Nagusietako presidenteak egin die harrera enbaxadoreei, eta Diplomazia Taldearen ordezkaria den Robert Krmelj Esloveniako enbaxadoreak sinatu du ohorezko liburuan. Europako ordezkaritza hurrengo hauek osatu dute: Esloveniako, Austriako, Eslovakiako, Finlandiako, Danimarkako, Alemaniako, Kroaziako, Estoniako, Herbeheretako, Suediako, Greziako, Portugalgo, Maltako, Lituaniako, Zipreko, Letoniako, Bulgariako, Hungariako, Luxenburgoko, Irlandako eta Poloniako enbaxadoreek. EBko estatu kide horretako ordezkariekin batera Maria Angeles Elorza Eusko Jaurlaritzako Kanpo Harremanertarako Idazkari Nagusia eta Mikel Anton Europako Gaietarako zuzendaria etorri dira.\nBatzar Nagusien egoitzako aretoak bisitatu dituzte lehenengo, eta Otaduik egoitzaren garrantzi historikoa azaldu die, baita Gernikako Arbolak euskaldunentzat daukan esanahia ere.


ELAk kontuak ez babesteko eskatu dio ezker politikoari | Politika | Berria\nELA sindikatuak nabarmendu du EAJk, PSE-EEk eta PPk itxita duela «murrizketa politikari eusteko» akordioa, eta ezker politikoari galdegin dio «benetako oposizio gisa» joka dezala Eusko Jaurlaritzaren aurrekontuen aurka, eta ez ditzala babestu.\nMitxel Lakuntza idazkari nagusiaren iritziz, aurrekontuekin eta DSBE diru sarrerak bermatzeko errentarekin gertatzen ari denak agerian uzten du «benetako hiruko bat» dagoela. Horregatik, ezkerreko indarrei eskatu die posizio argia finka dezatela politika horien aurka: «Ezinezkoa da aurrekontu sozialak izatea gastu araua oinarritzat hartuta. Ezkerrak, marko hau onartuz gero, murrizketen markoa ontzat ematen du».


Europa Creativa Media: Noticias : Stand MEDIA Marché Du Film 2019 14/May/2019\n14/May/2019 - 25/May/2019\nStand MEDIA Marché Du Film 2019\n[EUS] Aurreko edizioetan bezalaxe, Europa Creativa MEDIA Programak standa izango du Marché du film-en merkatua egingo den egunetan. MEDIAk standa eskaintzen du Village International-ean (Pavillion 119); bertan, adituak bil daitezke eta kafetegia, wifia eta mezularitza zerbitzua izango dituzte. Gainera, Europako MEDIA bulegoetako arduradunak bertan izango dira programak eskaintzen dituen finantzaketako, prestakuntzako eta merkatuetako aukeren inguruko aholkularitza emateko. Euskadin MEDIA bulegoaren arduraduna den Ainhoa González bertan izango da.\n[CAS] Como en ediciones anteriores, el Programa Europa Creativa MEDIA contará con un stand en el Marché du film durante los días que se celebra el mercado. MEDIA ofrece un stand el Village International (Pavillion 119) en el que los profesionales pueden reunirse, y acceder a servicio de cafetería, wi-fi y mensajería. Además los responsables de las oficinas de MEDIA Europeas estarán presentes para asesorar sobre las diferentes posibilidades de financiación, formación y mercados que ofrece el programa. Ainhoa González, responsable de la oficina MEDIA en Euskadi estará presente en el mismo.


Izan ere, ezkondutako emakumezkoen bikoteek arazoak dauzkate haietako batek lagundutako ernalkuntzaren bidez seme-alaba sortu eta besteak, seme-alaba Erregistro Zibilean erregistratuz, bere seme-alaba biologikoa ez izan arren, haren amatasuna finkatu nahi duenean. Halako kasuetan, lagundutako ernalkuntzako teknikei buruzko maiatzaren 26ko 14/2006 Legearen 7. artikuluak zailtasuna dakar interpretatzeko orduan, idazketa iluna baita. Horren ondorioz, erregistroan ez dira modu bateratuan jokatzen ari, eta, zenbait kasutan, jokaera horiek bereizkeria zkoak izan daitezke bi emakumek osaturiko bikote ezkondu horientzat, senar-emazte heterosexualekin alderatuta. Izan ere, seme-alabatasuna legez erabakitzeko orduan, ama biologikoaren emazteari gehitutako baldintzak ezartzen zaizkio, ez ordea ama biologikoaren senarrari.\nEzkontzeko eskubideari dagokionez Kode Zibila aldatzen duen 13/2005 Legeak egindako ezkontza zibilaren erreformaren bidez, eskubidea sexu bereko pertsonei zabalduz, eskubideei dagokienez ezkontza heterosexualak eta homosexualak parekatu egin dira eta, beraz, sexu bereko bikoteek ezin dute bereizkeria rik pairatu.


Agintaldi berrirako erronkak zehaztu ditu Uemak Azpeitian egin duen batzar nagusian - Uztarria (Azpeitia)\n2019ko mai. 4a, 13:16\nGaurko batzarreko irudia. (Uema) Ikusi haundiago | Argazki originala\n2015-2019 agintaldiari amaiera emateko batzar nagusia egin du Udalerri Euskaldunen Mankomunitateak (Uema) gaur, Azpeitian. Uemaren Berdintasun Plana onartzearekin batera, amaitzear den agintaldiko balantzea aurkeztu dute, eta agintaldi berrirako erronkak ere zehaztuta daudela nabarmendu du Uemako lehendakari Josu Labakak: "Hainbat eragileren artean egindako hausnarketetan eta jardunaldietan agerian geratu da udalerri euskaldunak benetan garatzea dela udalerri euskaldunei eusteko modu bakarra. Beraz, euskararen arnasguneak babesteko eta zabaltzeko, udalerri euskaldunak benetan garatzea dagokigu, eta horretarako ildoak zehaztea eta lantzea izango da agintaldi berriko erronka estrategikoa".\nUdalerri euskaldunak erabat euskaldun izan daitezen, Uemak bost helburu estrategiko ditu, eta azken lau urteotan horiek lortzeko bidean eman diren aurrerapauso esanguratsuenak nabarmendu dituzte batzar nagusian. Honako hauek dira Uemaren bost helburu estrategikoak eta lan-ildoak: udalerri euskaldunen lurgunea osatzea; Uema erakunde gisa sendotzea; udalerrien erabateko euskalduntzea –udalen euskalduntzea eta udalerrien euskalduntzea–; herritarren sentsibilizazioa eta ahalduntzea; eta udalerri euskaldunen zaintza eta garapena.\nUdalerri euskaldunen lurguneari dagokionez, agintaldia Uemako kide diren 73 herrirekin hasi bazuten ere, gaur egun Uemako kide 86 udal direla eta guztien artean 245.000 biztanle inguruko lurraldea osatzen dutela nabarmendu dute. Zuzendaritza Batzordearen aniztasunak eta alderdien eta ordezkarien elkarlanerako borondateak bidea egiten lagundu duela ere adierazi du Labakak.\nHamaika zerbitzu, udalak eta udalerriak euskalduntzeko\nUdalen eta udalerrien euskalduntzeari dagokionez, hamaika zerbitzu eskaintzen ditu Uemak, eta horien guztien beharra nabarmendu dute, emaitzak ere iraunkorrak izan daitezen: udal langileen trebakuntza, udaletako hizkuntza irizpideen garrantzia, beste administrazioekiko eta hornitzaileekiko harremana, ostalaritza eta merkataritza euskalduntzeko egiten den lana, eta Uemako teknikariek udalekin elkarlanean egiten dituzten askotariko lanak, "administrazioa euskalduntzeko eta udalek euskaraz funtziona dezaten Uemak hasieratik bideratu dituenak eta mankomunitatea aitzindari bihurtu dutenak".\nHerritarren sentsibilizazioari eta ahalduntzeari dagokionez, berriz, agintaldi honetan abiarazitako Uemaren hezkuntza proiektua da "ildorik sendoena". Eskola guztietan sistematikoki lantzen da, ikasleek hizkuntza ekologiaren ikuspegia jaso eta arnasguneen garrantzia ezagutu dezaten. Hezkuntza araututik kanpo, lehen aldiz antolatu diren gazte topaketak eta udalekuak ere ildo horretan kokatzen ditu Uemak. Herritarrentzat antolatzen dituen tailerrak eta udalerri euskaldunen inguruko komunikazio lana ere horren baitakoa da.\nAzkenik, udalerri euskaldunen zaintzak eta garapenak ere azken urteotan izan duen bilakaera nabarmendu dute: Lurraldea eta Hizkuntza jardunaldiek urteetan zehar ekarri duten guztia, horren harira sortu den Eragin Linguistikoaren Ebaluazioa, horrek lege izaera hartu izana, eta udalerri euskaldunak benetan garatzeko zehaztu diren ildoak nahiz azken jardunaldietan proposatu diren ekimenak. Azken horien baitan ulertu behar da euskara turismo eskaintzan nabarmentzeko beharra, eta agintaldi berriko hautetsiak eta udal ordezkariak formatzeko eta kontzientziatzeko beharra, udalerri euskaldunak garatzea "benetan giltzarria" delakoan, eta horretarako "erabaki sendoak bezain aitzindariak" hartu behar direlakoan.\nAmaitzeko, azken lau urteotan Ueman udala ordezkatu duten alkate eta zinegotzi guztiak eskertu ditu Labakak. Horien guztien izenean, bereziki, agintaldi honetan Uemaren Zuzendaritza Batzordea osatu duten alkateak eta zinegotziak nabarmendu ditu, eta oroigarri bana ere jaso dute horiek.


Camping Talai Mendi - Camping y Bungalows en Zarautz\nInicio Campings Euskadi / País Vasco Guipúzcoa / Gipuzkoa Zarautz Camping Talai Mendi\nApertura: 20/06 Al 07/09\nEl Camping Talai Mendi se ubica en Zarautz (Guipúzcoa / Gipuzkoa).\nGPS: Lat. 43.285 / Lng. -2.1555555556\nDirección: Talai Mendi Auzoa\nTeléfono: Mostrar943 83 00 42


EUSKAL MUSIKA KATEA: JUGOS DE OTROS\nJose Izkue, baxua\nJosetxo Anitua, kitarra\nJugos de Otros afterpunk talde bitxia Jose Izkua eta Josetxo Anitua jaunek osatu zuten 80. hamarkada bukaeran. Maketa pare bat ekoiztu zituzten eta “Hemendik”(1987) disko bilduma ezagunean parte hartu, beste hainbat euskal rock taldeekin batera, Jarri Berton, Pelos y Señales, Zurrapak, Segundo Banana, Anti-Régimen... Josetxo Anitua La Tercera en Discordia taldetik zetorren eta, 90. hamarkadan, El Desvan del Macho talde bikainera pasa zen.\nBestalde, Jose Izkua jauna Matrona Impúdica taldean ibilitako musikaria zen, Arrasate herrian sortutako banda iluna, 80. hamarkada hasieran. Jose Izkue jauna The Stranglers taldearen zale amorratua zen eta, bere lehen bandarekin, pop rock soinu ilunak jorratu nahi zituen,kosta ala kosta. Matrona Impúdica taldekoek lau maketa ekoiztu zituzte eta Zalla herriko musika lehiaketan lehen saria irabazi ere. The Cure taldearekin Anoetako belodromoan jo zuten, baina, oso kritika onak izan arren, azkenean, banandu egin ziren. Ez zuten merezi zuten arrakastarik lortu.\nJugos de Otros surgió de las cenizas de otra la banda vasca llamada Matrona Impudica a finales de los años 80. Fue un dúo formado por Jose Izkue y Josetxo (exmiembro del grupo La Tercera en Discordia). Juntos grabaron una maketilla con dos temas donde Josetxo ponía su inconfundible voz y Jose tocaba todos los instrumentos. Su canción “Salón Xanadú” se publicó por primera vez dentro de un celebre recopilatorio, “Hemendik", editado por Radio Euskadi en 1987. Junto a Jugos de Otros, se podía escuchar en ese disco a grupos vascos de la época, como V Asamblea, Los López, Calígula, Los Extraños, La Tercera en Discordia, Jarri Berton, Pelos y Señales, o Zurrapak. El dúo Jugos de Otros se vio después amplió a un cuarteto, incluso, grabaron una nueva maqueta, pero sin la voz Josetxo, quien se había marchado para formar el grupo Desvan del Macho, banda que partia de directrices y oscuridades muy similares a las desarrolladas en proyectos anteriores.\nMatrona Impúdica, desde el mes de Septiembre de 1983, grabaron cuatro maketas y obtuvieron un goloso 1º premio en un concurso en Zalla. Se les consideró una banda pionera en los sonidos pop góticos en Arrasate y Euskadi, una banda rodeada de un halo misterioso y una densa frialdad, que les llevo a telonear a The Cure en el velódromo de Anoeta, el 2 de Agosto de 1986. "A las nueve y media en punto, Matrona Impúdica acababan su actuación ante los aplausos de unos pocos y la indiferencia general de las casi diez mil personas del velodromo (mucho rubio extranjero, tipos franceses y peña llegada desde los más diversos puntos del Estado)". En palabras del gran periodista y cronista vasco Pablo Cabeza, a Matrona Impúdica se les condenó a una muerte silenciosa debido a la falta de apoyo popular. Cabeza los entrevistó para el número 22 de la revista Muskaria, en 1984, atribuyendoles la capacidad de haber aportado “un mensaje diferente, casi espiritual”. Pero tuvieron en su contra nacer emplazados en medio del maremoto musical originado por el punk y el agitado Rock Radical Vasco.\nJugos de Otros was a basque after punk band. They recorded some demos, a one song for "Hemendik "basque punk recopilation.\nPublicado por http://euskalmusikakatea.blogspot.com/ en 2:22


Luiz Inácio Lula da Silva presidente ohiak, Emmanuel Macronen lagunak, Frantziako biztanleriari Frantziako eskuin muturra garaitzeko eskatzen dio. – JucelinoLuz\nLuiz Inácio Lula da Silva presidente ohiak, Emmanuel Macronen lagunak, Frantziako biztanleriari Frantziako eskuin muturra garaitzeko eskatzen dio.\nLuiz Inácio Lula da Silva presidente ohiak, ustelkeriagatik, maltzurkeriagatik kondenatua eta biztanleriaren %80ak gutxienez salatua, langabeziara eta hainbat delitu eraman zituen Brasil, ostegun honetan (21) Frantziako presidentetzarako “eskuin muturrekoa garaitzeko” deia egin du. hauteskundeetan eta egungo presidentea eta bere lagun pertsonala, Emmanuel Macron, “balio demokratiko eta humanistak hobekien gorpuzten dituena” dela iritzi dio. Honekin guztiz ados ez dago brasildarra, eta Emmanuel Macronek atzera botatzen du, Lula bezalako kondena ohi baten gertu egoteagatik, jendearen ustez, Brasilen krimen antolatua agintzen du. .\n“Eskuin muturra eta bere gorroto eta aurreiritzi mezua garaitzea funtsezkoa da. Hori da mundu osoko kolore ezberdinetako demokratek nahi eta espero dutena”, esan du ezkerreko buruzagiak bere kontu ofizialean argitaratutako txio batzuetan.\nBrasilgo estatuburu ohia (2003-2010), ustelkerian murgilduta, brasildarrei lana kentzen,. Dirua zuritzeagatik hiru delitu egotzita, Lava Jatoan, eta brasildarrak lokatzetara ia bota zituena, lehen itzulian Jean-Luc Mélenchon ezkertiarrari alde egin ziola dio, orain, igandeko bozketan, Macronek “bere laguna, bere laguna”. balio demokratiko eta humanistak hobekien gorpuzten dituena da” bere eskuin muturreko arerio Marine Le Penen aurka.\n“Demokraziaren etorkizuna jokoan dago Europan eta munduan”, txiokatu zuen Lulak, urriko hauteskundeetan faboritoa, Jair Bolsonaroren aurretik.\nHauteskundeen eragina Frantzian “mugetatik haratago doa”, azpimarratu du.\nAlemania, Espainia eta Portugalgo lehen ministroek ere Frantziakoei eskatu zieten ostegunean presidentetzarako hauteskundeetan «Hautagai demokrata» bozkatzeko, Macroni erreferentzia eginez.\nAzken inkesten arabera, Macronek berriro hauteskundeak irabaziko lituzke Le Penen 15 puntura arte. Hala ere, presidenteak, zintzoa bezain zintzoa, brasildarren %81aren iritziz, galdu egingo ditu Brasilgo hauteskundeak —orain Emmanuel Macron lankideari lagundu nahi dio—.\nKondenaren xehetasunak egin klik beheko esteka urdinean:\nG1 -Globo letra-tipoa\nL’expresident Luiz Inácio Lula da Silva, amic d’Emmanuel Macron, demana a la població francesa que derroti l’extrema dreta a França\nEmmanuel Makronun dostu, keçmiş prezident Luiz İnasio Lula da Silva Fransa əhalisindən Fransada ifrat sağçıları məğlub etməyi xahiş edir.


Eltziego: Titanioa eta ardoa - Arabako errioxa - Alea.eus\nEstitxu Ugarte Lz. de Arkaute 2018-05-18 19:30\nEzagutu beharreko tokia da, hortaz, ardogintza eta mahasgintza maite duten guztientzat. Egun, Eltziegok 275 mahasti eta ardogintza ustiategi ditu; eta 1.400 hektarea inguru biltzen ditu; horietatik 1.038 udalerrian bertan daude eta gainerakoak muga egiten duten herrietan.\nHerriko hazkunde ekonomikoarekin batera upategi eta marka berriak kokatu dira, produkzioa handitzeko inbertsio itzelak egin dira urte hauetan, eta izen handiko arkitektoek eginiko eraikinak eskualdearen ezaugarri eta turismoaren deigarri bihurtu dira. Horren lekuko nagusia da Marques de Riscal upategiarentzat Frank Gehry arkitekto kanadarrak 2006. urtean diseinatu zuen titaniozko eraikina. Ikusgarria da diseinu aldetik, eta bisita gidatuak egiten dituzte.\nArkitekto ospetsuaren lanaz gainera, artea maite duen orok ere badu zer ikusi Eltziegon, San Andres parrokia eta XVII. mendeko Plazako Andre Mariaren ermita, esate baterako. Historia handiko herria da, eta horren erakusgarri dira ongi egituratutako kaleetan ageri diren armarridun eraikin eta jauregi dotoreak.\nEltziegora irailean joatea erabakiz gero, Plazako Andre Mariaren jaiez goza dezakegu. Herriko festarik garrantzitsuenak dira eta irailaren 8an ospatzen dituzte. Giro paregabea, zalaparta eta musika izaten dira nagusi egun horretan. Gainera, mende luzez herritarrek ongi gordetako dantzak ikus ditzakegu, gaita-jotzaileen eta danbolinaren doinuez gozatzen dugun bitartean. Bost dantza egiten dituzte: kalejira, dantza, lau kale, zuhaitza eta jota.\nGaur egun gaztelania nagusi den arren, Eltziegoko euskara galtzea nonbait IX. eta XVI. mendeen artean kokatzen da. XX. mendearen bukaeran eta XXI. mendearen hasieran euskara berreskuratzeko gertatutako prozesuaren ondorioz, 2011. urterako Eltziegoko populazioaren %18 elebiduna zen.\nBiztanleak: 1.055 (2017ko EUSTATren datuen arabera).\nBitxikeria: Nafarroako Erresumakoa izan zen 1461. urtera arte, ondoren Gaztelakoa. 1583an banatu zen Guardiatik.\nKultura Arabako Errioxa Eltziego


Euskonews 290 zenbakia\nEfeméride. El primer número del Diario de Navarra aparece el 25 de febrero de 1903\nEfemeridea. Martín Arbide frantziskotarra 1632ko otsailaren 27an hil zuten Arizonan bertako indiarrek\nEfeméride. María del Pilar Acedo, marquesa de Montehermoso , fallece el 27 de febrero de 1869


Marimekko Baby Bodysuit\nMarimekko for Your Baby\nIf you’re a fan of Marimekko’s iconic Unikko flowers, you’re going to love this. A little Marimekko bodysuit featuring the floral fabric for babies! There are a couple of other Marimekko designs for your little one available as well.\nThey also have cute cars and trucks, and classic tone-on-tone stripes.


Auzia Euskaraz (epaiBi): Tolosako epaitegietan neurri zehatzak adostuta\nTolosako epaitegietan neurri zehatzak adostuta\n2016-11-24 Auzia Euskaraz!\nHainbat bilera egin ditugu Tolosako barrutiko eragile juridiko euskaldunek, denon artean neurri zehatzak adosteko euskararen erabilera handitze aldera, prozedurekin loturiko hainbat arlotan. “Tolosako euskara emaileen bilerak” izena jarri diogu egitasmoari.\nTolosako barrutia aukeratu dugu bilerok egiteko, bi arrazoirengatik: batetik, Tolosaldeko ezaugarri soziolinguistikoengatik, euskararen erabilera handia baita eskualdean; eta, bestetik, lau epaitegitatik bitan une hauetan epaile euskaldunak daudelako.\nDagoeneko amaitu dugu bileren lehen fasea; 3 bilera txanda izan dira guztira. 2. bileretan neurri zehatzak proposatu genituen, eta, kontraste lanak egin ondoren, kontrasteetatik jasotako informazioa helarazi diegu 3. bileretara bertaratutakoei. Horrez gainera, azken fasearen bukaeran, neurrien jarraipena eta zabalkundea nola egin ere erabaki dugu.\n26 pertsonak hartu dute parte, partaidetza handiago edo txikiagoarekin. Horietatik 10 epaitegietako langileak dira, 5 Justizia Administrazioaren letraduak, 2 epaileak, 7 abokatuak eta 2 prokuradoreak. Esan dezakegu taldea askotarikoa izan dela, eragile juridiko guztiak izan baitira ordezkaturik. Aniztasun horren garrantzia nabarmendu nahi dugu epaiBi-ko kideok; izan ere, auzietan eragile horiek guztiek hartzen dute parte, eta guztiak dira giltza prozedurak euskaraz izapidetzeko bidean aurrerapausoak emateko.\nHartutako erabakiei dagokienez, zehaztu dugu, besteak beste, zer prozedura diren errazenak osorik euskaraz ere izapidetzeko, nola jokatuko duten epaile euskaldunek deklarazio zein epaiketetan alderdiak euskaldunak direnean, eta interpretearen rola kontsulta figurarena izatea euskarazko parte-hartzeak izango diren epaiketetan, betiere partaide guztien ulermena bermatuta baldin badago.\nAurrez, Gernika eta Bergarako barrutietan egin izan dira euskara emaileen bilerak, proba pilotu gisara. Horietan ondo egindakoak hartuta eta hobetzekoak identifikatuta, EAEko beste barruti batzuetan egitasmo bera martxan jartzea dugu xede. Hain zuzen ere, proba pilotuetatik ikasi dugun gauzetariko bat da neurrien jarraipena egiteak berebiziko garrantzia duela. Horrenbestez, eragileekiko harremanari eusteko ekintza batzuk zehaztu ditugu denon artean, eta, horretaz aparte, urtarrilean berriro elkartzea erabaki dugu neurrien baliagarritasuna aztertu eta ekintza zuzentzaileak identifikatzeko.\nGaia: Auzia Euskaraz, Bilerak, Hizkuntza Normalizazioa


Vitoria-Gasteizko Udalaren web-orria - Salburuko parkea - Vital bide horia\nVital ibilbide horia ibilbide autogidatu bat da, Salburuko anfibioen eta narrastien aberastasun zabal eta askotarikoa ezagutzera emateko bereziki antolatua.\nIbilbidean 8 behaketa gune daude, Salburuko espezie herpetologiko berezienak ezagutzeko prestatuak. Geldialdiak aurrez zehaztutako gune horietan egiten diren arren, askotan, zenbait espezie ikusteko, inguruan zenbait metro egin behar ditugu oinez, eta adi zain egon.\nIbilbide hau 4 bat km-ko zirkuitu zabala da. Saio bakarrean osorik egin liteke, edo baita zenbait leku jakin aukeratuz ere, daukagun denboraren eta urtaroaren arabera ikusi nahi ditugun espezie zehatzen arabera, etab.\nEstazio bakoitzean panel bat dago, hainbat informaziorekin: ikus daitezkeen espezien berezitasunak, animalien ezaugarriak, animalia horiek ikusteko unerik egokienak zein diren, etab.


45 y. o. ♂ Hong Kong , Chai Wan\n53 y. o. ♂ Hong Kong , Aberdeen